ACTA NÚM. 3/2017

ACTA DE LA SESSIÓ ORDINÀRIA REALITZADA PEL PLE DE L’AJUNTAMENT EL DIA 24 D’ABRIL DE L’ANY 2017.

A Santa Margarida i els Monjos, essent les dinou hores i dotze minuts del 24 **d’abril de l’any 2017**, es reuneixen a la Sala de Sessions de l’Ajuntament, els senyors Regidors electes que més avall s'esmenten, prèvia convocatòria cursada a l’efecte amb l’antelació reglamentària, a l’objecte de realitzar sessió ordinària, per a tractar els assumptes que figuren a l’Ordre del Dia, , assistits de la Secretària de la Corporació, na Maria Victòria Ripolles Duch i l’Interventor Cesar Romero Garcia.

REGIDORS ASSISTENTS:

Nom i cognoms Llista electoral

IMMA FERRET RAVENTÓS PSC-CP

JOSEP ORIOL TORRENTS PUYAL PSC-CP

ESTHER MARMANEU DOMINGO PSC-CP

ANDREU CLEMENTE MARTÍNEZ PSC-CP

MARIA FILOMENA MARTÍNEZ BRAVO PSC-CP

RAIMON GATELL SOLER PSC-CP

JOSÉ LUIS SORIANO NUÑEZ   PSC-CP

FRANCISCO GARCIA GARCIA PSC-CP

AMANDA GALLEGO SANTACANA PA-CUP

JORDI SALGUERO VIDAL PA-CUP

JOSEP ARASA FERRER ERC-AM

MONTSERRAT MONTFORT MORENO**,** ERC-AM

JOAN BAPTISTA RUBIO HERNÁNDEZ CIU

NO ASSISTEIXEN:

S’EXCUSEN:

S’INCORPOREN:

Per l’alcaldia s’obre la sessió i tot seguit el plenari passa a conèixer els punts de l’ordre del dia indicats a la convocatòria i, que a continuació es relacionen.

**ORDRE DIA PLE 24/04/2017**

1.- APROVACIÓ ACTA SESSIÓ ANTERIOR .

2.- APROVACIÓ COMPTE DE GESTIÓ RECAPTATÒRIA REALITZADA PER L’ORGANISME DE GESTIÓ TRIBUTARIA, EXERCICI 2016. (X2017000146)

3.- APROVACIÓ INICIAL DE LA MODIFICACIÓ DEL PROJECTE BÀSIC I EXECUTIU DE REHABILITACIÓ DEL CELLER DEL CASTELL DE PENYAFORT COM A SALA D’ÚS POLIVALENT I NOU EDIFICI DE SERVEIS HIGIÈNCIS D’ÚS PÚBLIC. (X2017000138)

4.- ACORD DE MODIFICACIÓ DE LES ORDENANCES FISCALS REGULADORES DELS TRIBUTS MUNICIPALS per a l’any 2017 PREUS SERVEI TELEASSISTÈNCIA . 92/17. (X2017000251)

5.- PROPOSTA DE RESOLUCIÓ QUE PRESENTA EL GRUP SOCIALISTA DE L'AJUNTAMENT DE SANTA MARGARIDA I ELS MONJOS PER ANOMENAR “PARC DE LA REPÚBLICA” AL PARC DE L’AVINGUDA DE CAL RUBIÓ . (X2017000218)

6.- APROVACIÓ DE LA DECLARACIÓ DE TARRAGONA. Per un turisme sostenible i compartit . (X2017000246)

7.- MOCIONS

7.1.A PROPOSTA DEL GRUP ERC PEL CONTROL I MILLORA DE LES AIGÜES DE LA CONCA DEL RIU FOIX. (X2017000239)

7.2 A PROPOSTA DEL GRUP PA-CUP PER UNS SERVEIS FUNERARIS PÚLBLICS COMARCALS (X2017000267)

8.- DONACIÓ DE COMPTES DECRETS D’ALCALDIA.

9.- TORN OBERT DE PARAULA.

**ACORDS ADOPTATS PLE 24/04/17**

La Sra. Alcaldessa Imma Ferret: Molt bona tarda a tots i totes, regidors, regidores, públic assistent avui aquí a la Sala d’aquest Plenari, també al públic que des d’striming ens segueix a aquestes sessions, sigueu doncs benvinguts i benvingudes a aquesta sessió ordinària del Ple Municipal, que comencem ara, tot sent les 19,12 minuts, en tot cas excusar al Sr. Jordi Salguero, que ens ha dit que arribaria una mica més tard, en tot cas ja s’afegirà. Dir també que a la cadira de cadascú heu pogut trobar una bosseta que s’ha fet des de Turisme i Promoció Econòmica on hi ha un petit obsequi que ahir es regalava en motiu de la Diada de Sant Jordi als comerços i que també s’ha volgut fer arribar a cadascun i cadascuna dels regidors. Sense més, donaríem inici segons l’ordre del dia amb el primer punt. Primer abans dir també que comptem avui amb la presència del Sr. Cèsar Romero, interventor, que tenim ja a la comissió de serveis des d’aquest mes d’abril i que agraïm que avui sigui aquesta la primera sessió plenària que ens acompanyeu. Gràcies per ser aquí. Ara si, donem inici a la sessió amb l’ordre del dia establert.

**1.- APROVACIÓ ACTA SESSIÓ ANTERIOR .**

**Intervencions**

La Sra. Alcaldessa Imma Ferret: Veureu que l’acta és un pel diferent, perquè s’ha fet la transcripció forma manual, per dir-ho d’alguna manera, de tot el que va ser la sessió anterior del 13/03 i si hi ha alguna qüestió a esmenar o corregir per part dels grups, ho podem fer. Té la paraula el regidor de Convergència.

El Sr. Joan B. Rubio del grup CIU: Jo he trobat dos cosetes. Als precs i preguntes, pàgina 75 on diu el Sr. Joan Rubio, si de coto trobat enlloc de privat. I a la pàgina 76 posa que s’hagin posat a la corba de Mas Pujol i és Mas Pujó.

La Sra. Alcaldessa Imma Ferret:En lloc de la corba de Mas Pujol ha de dir la corba de Mas Pujó.

El Sr. Joan B. Rubio del grup CIU: Res més per la meva banda

La Sra. Alcaldessa Imma Ferret:Alguna altra esmena o correcció? Té la paraula el regidor d’Esquerra Republicana

El Sr. Josep Arasa del grup ERC: Sí, pàgina 33. La vuitena ratlla quan diu a tots els diferents realitats, serà a totes les diferents realitats.

La Sra. Alcaldessa Imma Ferret: Hauria de ser totes les diferents realitats escolars.

Esquerra- pàgina 38. A la meva intervenció, nosaltres cedim la paraula a la persona que abans ha parlat. No ens consta en acta la intervenció d’aquesta persona.

La Sra. Alcaldessa Imma Ferret: La d’abans

El Sr. Josep Arasa del grup ERC: però és que no he sabut trobar-la

La Sra. Alcaldessa Imma Ferret: Suposo que fa referència a alguna persona del públic

El Sr. Josep Arasa del grup ERC: Alguna persona del públic va fer una intervenció que no va quedar gravada amb el micròfon

La Sra. Alcaldessa Imma Ferret: En aquell moment no hi havia micròfon pel públic. Segurament alguna persona del públic assistent i no es devia gravar aquella intervenció. Però en tot cas va referida a la persona del públic.

El Sr. Josep Arasa del grup ERC: No, no, és això, que no hi ha la intervenció.

La Sra. Alcaldessa Imma Ferret: No consta en acta. La transcripció s’ha fet segons la gravació que es va fer de la sessió plenària i segurament en aquell moment no hi havia gravació amb micròfon i segurament anava referit a això

El Sr. Josep Arasa del grup ERC: aquesta pot ser la causa, però clar, no hi ha una referència.

Sra. Secretària: Mirava que no estigués a les intervencions

La Sra. Alcaldessa Imma Ferret: No hi ha cap intervenció explicita d’haver cedit la paraula al públic. Més endavant si, quan donem veu al públic, anava parlant el nom... perquè va ser un moment d’interrupció, algú del públic va dir alguna cosa i suposo que devia anar per això.

Sra. Secretària- Si va ser una interrupció, no tenien la paraula

La Sra. Alcaldessa Imma Ferret: No tenien la paraula fins després que se’ls hi va donar. En qualsevol cas, no sé

Sra. Secretària: Si és una intervenció que no està autoritzada, no s’ha recollit a l’acta. Però la resta del públic estan transcrites a l’acta perquè es van donar les intervencions. Entenc que és així

El Sr. Josep Arasa del grup ERC: És a dir, és obligatori que totes les intervencions estiguin gravades perquè constin en acta?

Sra. Secretària: És que el públic no ha d’intervenir fins que no tenen el torn de veu.

El Sr. Josep Arasa del grup ERC: Però en aquest cas ho va fer. La pregunta continua sent clara, és a dir, sempre ha d’estar gravada perquè pugui constar en acta?

Sra. Secretària- No estic parlant d’això. Si no es dona la paraula al públic perquè parlés. Quan se li va donar, es transcriu a l’acta. És diferent.

El Sr. Josep Arasa del grup ERC: No, el mecanisme no és diferent. És a dir, continuo fent la pregunta, és necessari que sempre consti gravat perquè s’escrigui a l’acta?

Sra. Secretària- No, l’acta ha de recollir de forma subscrita l’opinió dels regidors en la mesura que es grava, es va decidir que es transcriguessin literalment les intervencions. El públic s’incorpora a l’acta a mesura que se li dona la paraula. En aquest cas, no està perquè no té la paraula. Posteriorment la té i per això queda transcrit. I es veu públic amb el nom, perquè se li va donar la paraula i va poder. Hi ha una intervenció de dos minuts que no es va donar la paraula i no està transcrit.

El Sr. Josep Arasa del grup ERC: Es a dir, les manifestacions del públic, ja siguin aplaudiments o desacord, no han de constar a l’acta?

Sra. Secretària- No necessàriament perquè no són opinions

El Sr. Josep Arasa del grup ERC: Però són actituds, són actuacions, són manifestacions. Bé, és un parer. Pagina 78. Qüestió ortogràfica simplement. Quan faig una pregunta, és una qüestió ortogràfica, ens estem referint a una empresa i ens figura amb majúscula. Esports i Lleure. A la primera intervenció meva. Al final de la intervenció

La Sra. Alcaldessa Imma Ferret: Esports i Lleure, si

El Sr. Josep Arasa del grup ERC: Després, es repeteix la mateixa errada quan està parlant l’alcaldessa de la mateixa empresa. Pàgina 79, a la intervenció de l’alcaldessa, i s’està parlant de Massatarro. A més a més, amb dues s. És Mas Catarro

La Sra. Alcaldessa Imma Ferret: A la novena ratlla del principi del full. És Mas Catarro. Pàgina 79, al final de la línia desena.

El Sr. Josep Arasa del grup ERC: Quatre ratlles més avall tornem a referir-nos a una empresa, que l’acrònim és ACA si volen, però que és l’Agència Catalana de l’Aigua que ha d’anar amb majúscula. A la darrera ratlla d’aquesta intervenció de la presidenta, estem Esports i Lleure, una altra vegada ens referim a una empresa i ha d’anar en majúscula. Continuem amb la pàgina 79, amb la senyora Amanda Gallego, que era la pregunta si el grup de Carnaval, és una manifestació que ens ha d’anar amb majúscula igual com la intervenció posterior, la resposta d’Imma Ferrer que també es torna a parlar de Carnaval.

Sra. Secretària: Grup de Carnaval. És un grup o és de forma genèrica?

La Sra. Alcaldessa Imma Ferret: No...

Sra. Secretària**-** No és una associació, no és una formació, és el grup de Carnaval, no es va dir el nom

La Sra. Alcaldessa Imma Ferret: No es va dir el nom del grup de Carnaval.

El Sr. Josep Arasa del grup ERC: Bé.

La Sra. Esther Marmaneu del grup PSC: Perquè grups de carnaval al municipi n’hi ha molts

El Sr. Josep Arasa del grup ERC: Precisament per això, ens estem referint a un. Val, la pàgina 81, després de la intervenció de la senyora alcaldessa Imma Ferret quan parla del carril bici, amb un ah, val, bueno, es parla de daltaBAIX, que és una entitat concreta i concisa que cal que vagi en majúscula. Dos ratlles més a baix

La Sra. Amanda Gallego del grup PA-CUP: No és perquè la primera vagi en majúscula, perquè la manera correcta d’escriure-ho és daltaBAIX.

El Sr. Josep Arasa del grup ERC: Si, si. Però en tot cas és un nom propi

La Sra. Alcaldessa Imma Ferret: daltaBAIX

Sra. Secretària: Perquè no hi hagi problemes, perquè el normal seria Esports i Lleure SL o SA, el tema seria posar-ho entre cometes. Posarem entre cometes sempre que es refereixi a un grup.

La Sra. Alcaldessa Imma Ferret: Correcte

El Sr. Josep Arasa del grup ERC: En tot cas, és un nom propi i com a tal es mereix un tractament diferenciat. Aquest tractament diferenciat el trobem doncs tres ratlles, també quan parla Imma Ferret també, etc. i en principi, no sé si n’hi ha més però no les he trobades.

La Sra. Alcaldessa Imma Ferret: Molt bé. Té la paraula la regidora de la CUP.

La Sra. Amanda Gallego del grup PA-CUP: Jo havia vist alguna cosa com daltaBAIX estava mal escrit i alguna altra cosa que has comentat abans però ja està.

La Sra. Alcaldessa Imma Ferret: Molt bé. Per part del grup dels Socialistes?

El Sr. J. Oriol Torrents del grup PSC: Bé, a més de totes les que ja han sortit, també a la pàgina 75, ELLAP està mal escrit, fica EIAB enlloc d’ELLAP

La Sra. Alcaldessa Imma Ferret: D’acord. Alguna cosa més? Doncs si no hi ha cap altre qüestió a agrair o corregir, procediríem a la votació.

**Votació**

La Sra. Alcaldessa Imma Ferret: Convergència

El Sr. Joan B. Rubio del grup CIU: Sí.

La Sra. Alcaldessa Imma Ferret: Esquerra

El Sr. Josep Arasa del grup ERC: Sí.

La Sra. Alcaldessa Imma Ferret: CUP

La Sra. Amanda Gallego del grup PA-CUP: Sí

La Sra. Alcaldessa Imma Ferret: Socialistes

El Sr. J. Oriol Torrents del grup PSC: Votarem a favor.

La Sra. Alcaldessa Imma Ferret: Doncs quedaria aprovada per unanimitat, 12 vots dels 13 membres del consistori.

**L’acta amb les correccions realitzades és aprovada** **per UNANIMITAT** amb 12 vots a favor (8 regidors del grup PSC, 1 del grup PA-CUP, 2 del grup ERC i 1 del grup CIU ) dels 12 regidors assistents a la sessió, dels 13 que constitueixen el ple municipal.

Sent les 19:30h s’incorpora a la sessió el Sr. Regidor Jordi Salguero

**2.- APROVACIÓ COMPTE DE GESTIÓ RECAPTATÒRIA REALITZADA PER L’ORGANISME DE GESTIÓ TRIBUTARIA, EXERCICI 2016. 235/17 (X2017000146)**

La Sra. Alcaldessa Imma Ferret: Té la paraula el Sr. Interventor si ens ho vol explicar.

El Sr. Interventor llegeix la proposta:

Vist el compte de la Gestió Recaptatòria realitzada per l’Organisme de Gestió Tributària durant l’exercici 2016 i corresponent a les liquidacions d’ingrés per rebut i liquidacions d’ingrés directe, liquidats per l’Ens STA. MARGARIDA I ELS MONJOS.

Havent-se verificat que els ingressos que es reflecteixen en el Compte coincideixen amb els fons transferits a l’Ens.

Vista la relació nominativa de deutors que configura l’estat demostratiu dels drets a cobrar, com estableix l’article 209.2 del text refós de la llei reguladora de les hisendes locals, aprovat per RDL 2/2004 de 5 de març, i que importa les quanties següents:

Pendent de cobrament en període voluntari en data 31 de desembre de 2016:

|  |  |
| --- | --- |
| rebuts | 788,26 |
| Liquidacions | 187.386,40 |

Pendent de cobrament en període executiu en data 31 de desembre de 2016:

|  |  |
| --- | --- |
| Rebuts | 469.159,21 |
| Liquidacions | 352.302,16 |

Comprovat que l’aplicació de càrrecs, devolucions d’ingressos indeguts i compensacions a favor de l’ORGT s’ha practicat correctament.

Per tot l’exposat es proposa al ple municipal els següents ACORDS:

Primer.- Aprovar el Compte de Gestió Recaptatòria de 2016, presentat per part de l'Organisme de Gestió Tributària, depenent de la Diputació de Barcelona, sobre la gestió recaptatòria delegada.

Segon.- Notificar el present acord a l'Organisme de Gestió Tributària.

**Intervencions**

El Sr. Interventor: Per comentar algunes dades al respecte, dir-los que en període voluntari el cobrament dels tres impostos principals, tant l’IBI com IAE com l’impost de vehicles de tracció mecànica, el percentatge de recaptació en voluntari ha augmentat. En el cas de l’IBI del 92.50 al 93.03. en el cas de l’EAE del 93 al 96.88. i en el cas de l’impost de vehicles de tracció mecànica del 81.54 al 82.90. i per esmentar una dada més en quant al percentatge de domiciliacions, en l’IBI és el 71.33. a l’impost de vehicles de tracció mecànica el 49.85 i en l’IAE el 47.47. Respecte a les liquidacions que es preveu de fer efectives, a l’exercici, mirant s’establiran les previsions que en altres exercicis s’han estimat també com a prudents en els casos de la possibilitat de dubtós cobrament de determinats rebuts.

La Sra. Alcaldessa Imma Ferret: Molt bé. Moltes gràcies. A la Comissió Informativa també es va explicar més abastament aquest compte de recaptació pel que fa a l’any 2016 que veieu que en certa manera no hi ha massa variació del 2015. En qualsevol cas, si hi ha algun aclariment a fer, alguna qüestió a resoldre, tenen la paraula els portaveus del grup. Té la paraula el grup de Convergència.

El Sr. Joan B. Rubio del grup CIU: No, cap

El Sr. Josep Arasa del grup ERC: Cap

La Sra. Amanda Gallego del grup PA-CUP: No tenim cap apunt a fer

El Sr. J. Oriol Torrents del grup PSC: Bé, ja es va fer a la Comissió Informativa una explicació, ara s’ha acabat d’explicar i nosaltres ho tenim clar i per això ho portem a aprovació

La Sra. Alcaldessa Imma Ferret: Molt bé, doncs si no hi ha cap altre qüestió a aclarir, procediríem a la votació d’aquest punt.

**Votació**

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: A favor

La Sra. Alcaldessa Imma Ferret: Esquerra

El Sr. Josep Arasa del grup ERC: Ens abstenim

La Sra. Alcaldessa Imma Ferret: CUP

La Sra. Amanda Gallego del grup PA-CUP: Ens abstenim

La Sra. Alcaldessa Imma Ferret: Socialistes

El Sr. J. Oriol Torrents del grup PSC: A favor

La Sra. Alcaldessa Imma Ferret: Doncs quedaria aprovat per 9 vots a favor i 4 abstencions.

**La proposta d’acord és aprovada** **per MAJORIA ABSOLUTA**  amb 9 vots a favor (8 regidors del grup PSC i 1 del grup CIU ) i 4 abstencions (2 del grup PA-CUP i 2 del grup ERC ) dels 13 regidors assistents a la sessió, dels 13 que constitueixen el ple municipal.

**3.- APROVACIÓ INICIAL DE LA MODIFICACIÓ DEL PROJECTE BÀSIC I EXECUTIU DE REHABILITACIÓ DEL CELLER DEL CASTELL DE PENYAFORT COM A SALA D’ÚS POLIVALENT I NOU EDIFICI DE SERVEIS HIGIÈNICS D’ÚS PÚBLIC. (X2017000138)**

La Sra. Alcaldessa Imma Ferret: Tal com es va explicar a la Comissió Informativa que vam comptar amb el tècnic d’urbanisme, també en aquest cas l’arquitecte municipal que ens ho va explicar, es proposa aquesta aprovació inicial d’aquesta modificació del projecte bàsic i executiu del Celler del Castell. En tot cas, el regidor d’obres si ens ho vol explicar

El Sr. Raimon Gatell del grup PSC llegeix la proposta

Vist que en data 17 de març de 2017 el Sr Octavi Sànchez Inglada, en representació de la mercantil Arq Grup Sànchez Inglada & Vendrell, S.C.P va presentar al Registre d’Entrades d’aquest Ajuntament LA MODIFICACIÓ DEL PROJECTE DE REHABILITACIÓ DEL CELLER DEL CASTELL DE PENYAFORT COM A SALA D’ÚS POLIVALENT I NOU EDIFICI DE SERVEIS HIGIÈNICS D’ÚS PÚBLIC.

Atesa la normativa vigent, i en especial la Llei 7/85 reguladora de les bases de Règim Local i la llei 57/2003 de 16 de desembre, de mesures per a la modernització del Govern Local, que la modifica, el Text refós de la Llei municipal de règim Local de Catalunya, aprovat per Decret Legislatiu 2/2003, de 28 d’abril i el Reglament d’Obres, Activitats i Serveis, de Decret 179/95, de 13 de juny.

Vista la MODIFICACIÓ DEL PROJECTE DE REHABILITACIÓ DEL CELLER DEL CASTELL DE PENYAFORT COM A SALA D’ÚS POLIVALENT I NOU EDIFICI DE SERVEIS HIGIÈNICS D’ÚS PÚBLIC, redactat per l’arquitecte Octavi Sànchez Inglada, amb un preu d’execució de contracte de **403.083,07 €, IVA inclòs (QUATRE-CENTS TRES MIL VUITANTA-TRES EUROS AMB SET CÈNTIMS, IVA INCLÒS)**, el qual té per objecte la modificació de l’anterior projecte de Rehabilitació del celler del Castell de Penyafort presentat el novembre de 2015 i la seva adequació al Pla Director aprovat el juliol de 2016.

El nou document descriu i detalla la rehabilitació de l’antic celler del Castell de Penyafort per tal de ser utilitzat com a sala polivalent per a reunions i actes socials de petit i mitjà format. Aquesta actuació es complementa amb l’adequació dels accessos amb la supressió de barreres arquitectòniques i la creació d’un nou nucli de serveis higiènics adaptats per a l’ús públic en l’espai que ocupava una edificació complementària adjacent a l’edifici de l’ala nord.

Vist l’informe favorable emès al respecte per part de l’Arquitecte municipal.

Es proposa a l’Ajuntament l’adopció del següent

**ACORD:**

**Primer.-** Aprovar inicialment la MODIFICACIÓ DEL PROJECTE DE REHABILITACIÓ DEL CELLER DEL CASTELL DE PENYAFORT COM A SALA D’ÚS POLIVALENT I NOU EDIFICI DE SERVEIS HIGIÈNICS D’ÚS PÚBLIC, amb un pressupost total d’execució de **403.083,07€, IVA inclòs (QUATRE-CENTS TRES MIL VUITANTA-TRES EUROS AMB SET CÈNTIMS, IVA INCLÒS)**, i redactat per part de l’arquitecte Octavi Sánchez Inglada.

**Segon.-** Exposar-lo al públic durant trenta dies hàbils des de la seva publicació al Butlletí Oficial de la Província, a l’efecte d’examen i formulació d’al·legacions i suggeriments, al tauler d’anuncis de la Corporació, amb l’advertiment que si no se’n produeix cap, l’acord d’aprovació esdevindrà definitiu sense necessitat de nou pronunciament.

**Tercer.-** Facultar a la Sra. Alcaldessa, Imma Ferret i Raventós, perquè en nom i representació de l’Ajuntament subscrigui els documents necessaris per a poder fer efectius els acords anteriors.

**Quart**.- Reconèixer a la Junta de Govern Local com a òrgan competent per a la licitació i adjudicació de l’obra una vegada hi hagi consignació al pressupost per licitar l’obra .

**Intervencions**

La Sra. Alcaldessa Imma Ferret: Moltes gràcies. Si hi ha alguna qüestió a aclarir? Té la paraula el grup de Convergència

El Sr. Joan B. Rubio del grup CIU: No, res a aclarir

La Sra. Alcaldessa Imma Ferret: El grup d’Esquerra té la paraula

El Sr. Josep Arasa del grup ERC: Nosaltres no veiem clara aquesta inversió ni la necessitat ni l’oportunitat de fer-se. Mentre és important la consolidació més important encara ho seria agafar i tenir ja un projecte d’usos d’aquest edifici. Llavores pensar a fer totes aquelles millores internes que realment fessin falta. Mentre no sigui així, creiem que és agafar i volar coloms. Possiblement aquesta sala polivalent se pugui servir o tingui segons el procés i la destinació a la que es dediqui el castell de Penyafort, s’hagi de remodelar totalment en funció d’aquest nou projecte. És a dir, l’oportunitat nosaltres no la tenim clar. A no tenim clar la quantitat. No tenim clar el perquè es fa en aquests moments.

La Sra. Alcaldessa Imma Ferret: Té la paraula la CUP

La Sra. Amanda Gallego del grup PA-CUP: Nosaltres estem d’acord amb que s’acabi lo que són les obres de la coberta, ja que així no es deteriora lo de dins, però estem com el company d’Esquerra que no entenem que sigui prioritari invertir tants diners en fer una obra d’aquesta magnitud ja que paral·lelament tenim també l’obra de la pista i s’haurà de començar en períodes similars i també és una gran quantitat de diners i tampoc tenim molt clar quin ús se li farà a l’espai. No sé si anem a arreglar un espai però encara no sabem ben bé què farem allà. Per tant, pensem que tots aquests diners podrien anar a altres partides que sigui més necessari.

La Sra. Alcaldessa Imma Ferret: Té la paraula el grup dels socialistes

El Sr. J. Oriol Torrents del grup PSC: En les feines del castell es porta diferents anys treballant, hi ha un pla director que així ho recull i lo que es fa ara és precisament adequar aquesta obra a lo que d’alguna manera ens marca el Pla Director. Com bé dieu, les cobertes d’aquesta ala són les ultimes que ja falta per acabar de rehabilitar. Quedarà la planta del mig i ara amb el que s’està treballant és amb la planta inferior, lo que era el celler de botes que precisament lo que es fa és un espai diàfan per poder-li precisament donar diferents utilitats que queden marcades i reflectides a la feina que es vol fer i tal i com es va explicar a la Comissió informativa.

La Sra. Alcaldessa Imma Ferret: Molt bé. Responent una mica tant al que el regidor d’Esquerra com des de la CUP es plantejava del fet de la no adequació en aquest moment de tirar endavant aquesta obra, precisament és una obra que ja venia de l’anterior mandat, eren uns diners que s’havien consignat a través de les meses de concertació al període 2012-2015, que l’obra s’ha anat retardant en base a que el Pla Director que també ja havíem sol·licitat a l’anterior mandat, finalment fins a finals del 2015 no es va poder dur a terme i en aquest sentit, acabar el que és la consolidació de les cobertes, que ha sigut l’objectiu prioritari, i que s’ha anat fent tot el procediment i del qual com bé dèieu s’ha procedit ara a fer la licitació i les obres estan començant ja. Bé, s’ha solapat en el temps el que és l’obra d’aquest celler que s’ha anat retardant i per això hem d’aprovar avui aquesta modificació de projecte en base al que el Pla Director marcava. Aquest Pla Director dissenyava els espais del Castell com a espais a rehabilitar, a millorar, i el pla d’usos en quedava una miqueta al marge però ja tenint en compte aquest disseny del pla director, amb quin ús principal o inicial es pot donar o es vol donar a aquest equipament, que bé hem de recordar que és un equipament municipal per l’ús de tothom i en aquest sentit poder disposar d’una sala polivalent on es puguin fer diversos actes de diversos caires múltiples, era l’adequació d’aquest celler a banda de donar també una adequació a l’espai de serveis en termes higiènics per quan es facin actes com és ara la fira Remeiart o molts altres que es puguin anar fent si les condicions de l’espai ho permeten. Entenem que adequar l’espai perquè es puguin fer actes i activitats a un recinte municipal d’una importància com és l’edifici del Castell de Penyafort, bé cultural d’interès nacional i que l’ajuntament i fa l’esforç per mantenir-lo, adequar-lo, rehabilitar-lo i consolidar-lo, entenem que disposar d’un espai d’aquesta magnitud polivalent, permetrà obrir encara més aquest ventall de possibilitats que s’ofereix a la ciutadania. S’ha solapat en el temps? Si, s’ha solapat en el temps però això és executable, és viable i es pot anar fent. I en aquest sentit, es proposa iniciar aquest projecte aprovant aquesta modificació de projecte i a partir d’aquí s’obrirà tot el procediment corresponent per tal que l’obra pugui dur-se a terme. En aquest sentit volia explicar una miqueta en quin context es va crear també aquest projecte. Ha anat sorgint de les diferents inquietuds que hem pogut anar recollint també entre la ciutadania, perquè si que tenim un espai com és el Castell que hem anat fent moltes coses, però ens limitava a fer moltes altres més degut a que no estava prou condicionat. En aquest sentit lo que es proposa és tirar endavant aquest projecte i per això es porta avui aquesta aprovació. Si hi ha alguna altra qüestió a afegir? Doncs procediríem a la votació.

**Votació**

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: A favor del projecte. Crec que és una millora pel poble. Realment, si tenim unes subvencions que ens arriben i que podem fer-ho servir, val la pena aprofitar-ho encara que hàgim d’aportar des de l’ajuntament uns diners per poder-ho tirar endavant amb l’objectiu de millorar. Crec que és molt important poder tenir una sala polivalent acabada al Castell. Perquè ara tenim el Castell però és lo que dius, realment lo que dius és que fem el Remeiart però no es pot fer pràcticament res més perquè no tenim un espai adequat per fer-ho. Crec que és un tema important, és un patrimoni del municipi i on realment s’ha de fer un esforç per poder-ho adequar a les possibilitats de poder-hi treure-hi un benefici del projecte, perquè tenir-ho allà de la manera que ho tenim, per tenir-ho tancat, no ens afavoreix res. Per tant, crec que és important que puguem tirar aquest projecte endavant, que es pugui dur a terme aquesta obra i realment serà un benefici pel municipi. A curt termini podem treure-hi profit. Per tant, votaré a favor del projecte.

La Sra. Alcaldessa Imma Ferret: Esquerra

El Sr. Josep Arasa del grup ERC: Mentre no hi hagi un pla d’usos, és a dir, que no se sàpiga perquè servirà, considerem que és llençar els diners. Considerem que 403.083 € sense justificar ens obliguen a votar que no.

La Sra. Alcaldessa Imma Ferret: Crec que justificats estan en el sentit que no és només l’adequació d’una sala amb tot l’equipament que comporta sinó que també s’inclou una escala que dona accés a la planta superior i a l’adequació en tant que també l’annexa aniria per l’edifici de serveis higiènics.

La Sra. Alcaldessa Imma Ferret: CUP

La Sra. Amanda Gallego del grup PA-CUP: Per l’exposat anteriorment, nosaltres votem en contra.

La Sra. Alcaldessa Imma Ferret: Socialistes

El Sr. J. Oriol Torrents del grup PSC: nosaltres votarem a favor. Està més que justificada aquesta partida i aquesta despesa. Hi ha un Pla Director que va marcant els passos a seguir i les obres a realitzar, per tant, entenent tot això, votem a favor d’aquesta modificació del projecte de rehabilitació del Castell de Penyafort.

La Sra. Alcaldessa Imma Ferret: Veient les votacions per part dels membres assistents al plenari, tenim vots 9 a favor i 4 en contra. Per tant, quedaria aprovada aquesta modificació del projecte de rehabilitació del Castell de Penyafort com a sala polivalent i nou edifici de serveis higiènics i d’ús públic.

**La proposta d’acord és aprovada** **per MAJORIA ABSOLUTA**  amb 9 vots a favor (8 regidors del grup PSC i 1 del grup CIU ) i 4 vots en contra (2 del grup PA-CUP i 2 del grup ERC ) dels 13 regidors assistents a la sessió, dels 13 que constitueixen el ple municipal.

4.- **ACORD DE MODIFICACIÓ DE LES ORDENANCES FISCALS REGULADORES DELS TRIBUTS MUNICIPALS per a l’any 2017 PREUS SERVEI TELEASSISTÈNCIA . 92/17. (X2017000251)**

EL text refós de la Llei reguladora de les Hisendes Locals, aprovat pel Reial Decret Legislatiu 2/2004, de 5 de març, estableix en els seus articles 15 a 19 el procediment per a l’aprovació i modificació de les Ordenances fiscals reguladores dels tributs locals.

En el cas d’imposició de nous tributs, les Ordenances fiscals hauran d’aprovar-se simultàniament a l’adopció dels respectius acords d’imposició. L’article 16.1 del text legal esmentat estableix que les Ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

Quan es modifiquen les Ordenances fiscals, els acords de modificació hauran de contenir la nova redacció dels preceptes afectats.

La publicació dels textos actualitzats de les ordenances fiscals municipals resulta necessària, a fi de donar compliment al que estableix l’article 85 de la Llei 58/2003, de 17 de desembre, General Tributària, ja que aquestes han de complir la doble funció de servir com a eina normativa fonamental de gestió dels tributs locals i alhora comunicació informativa amb els ciutadans.

Així mateix, la Disposició addicional quarta, apartat 3, de la Llei General Tributària, i l’article 12 del text refós de la Llei reguladora de les Hisendes Locals possibiliten que les Entitats locals adaptin l’aplicació de la normativa tributària general al règim d’organització i funcionament propi de cada Entitat, previsió aquesta que justifica la proposta d’aprovar i mantenir actualitzada, amb les modificacions que s’escaiguin, una Ordenança General, redactada a l’empara de l’article 106.2 de la Llei 7/1985, de 2 d’abril, reguladora de les Bases del Règim Local.

En aquest sentit, les modificacions introduïdes als textos de les ordenances fiscals municipals obeeixen, al compliment de les previsions normatives esmentades anteriorment.

Vistos els informes tècnic econòmics a què es refereix l’article 25 del text refós de la Llei reguladora de les Hisendes Locals, en els quals es posa de manifest el valor de mercat de la utilitat derivada de la utilització privativa o aprofitament especial del domini públic local en cadascú dels supòsits que originen la imposició de taxes o la modificació de les seves tarifes.

Verificat que, en relació a les taxes per prestació de serveis públics o realització d’activitats administratives de competència local, que s’imposen o es modifiquen, l’import de la recaptació estimada no excedeix, en el seu conjunt, del cost previsible del servei o activitat que es prestarà, conforme al que preveu l’article 24.2 del text refós de la Llei reguladora de les Hisendes Locals.

Vista la Memòria de l’Alcaldia, els informes de Secretaria i Intervenció, la Comissió Informativa d’Hisenda, proposa al Ple l’adopció dels següents acords:

**Primer.**- Aprovar provisionalment per a l’exercici de 2017 i següents la modificació de les Ordenances fiscals que a continuació es relacionen, així com el seu text refós:

**Ordenança fiscal reguladora dels preus públics**

Modificar l’ Annex XIV de l’ Ordenança fiscal reguladora dels preus públics i fixant-se de la manera següent i sense modificar la resta dels imports:

Utilització servei de teleassistència semestral

Tipus d’usuari:

Utilització servei de teleassistència semestral

Tipus d’usuari:

USUARI TIPUS A. Titular del Servei: s la persona que reuneix els requisits per a ser usuari del servei de teleassistència

USUARI TIPUS B. Usuari amb unitat de control remot addicional. és la persona que conviu amb el titular del servei i alhora reuneix els requisits per a ser-ne també usuari.

USUARI TIPUS C. Usuari sense unitat de control remot addicional. s la persona que conviu amb el titular i necessita les prestacions i atencions que el servei proporciona, per no t capacitat física, psíquica o sensorial per a poder sol·licitar per si mateix aquesta atenció i , per tant, no pot fer us del polsador. L'usuari s donat de baixa quan el titular sigui baixa, tret que un altra persona que convisqui amb ell, sigui o no usuària del servei, en faci s en nom seu.

|  |  |  |
| --- | --- | --- |
|  | Preu semestral |  |
| USUARI TIPUS A | 45 |
| USUARI TIPUS B | 7 |
| USUARI TIPUS C | 3,5 |

Segons els ingressos familiars , els usuaris hauran de pagar les tarifes, següents:

|  |  |  |  |  |
| --- | --- | --- | --- | --- |
| Barem |  |  |  |  |
| Tram ingressos familiars (EUR) | % | USUARI | USUARI | USUARI |
|  |  | TIPUS A | TIPUS B | TIPUS C |
|  |  | 0 | 0 | 0 |
| <569,12 EUR | 0 | 0 | 0 | 0 |
| 569,13 EUR -604,12 EUR | 10 | 4,5 | 0,7 | 0,35 |
| 604,13 EUR -638,55 EUR | 20 | 9 | 1,4 | 0,7 |
| 638,56 EUR -672,35 EUR | 30 | 13,5 | 2,1 | 1,05 |
| 672,36 EUR -707,31 EUR | 40 | 18 | 2,8 | 1,4 |
| 707,32 EUR- 741,68 EUR | 50 | 22,5 | 3,5 | 1,75 |
| 741,69 EUR -776,06 EUR | 60 | 27 | 4,2 | 2,1 |
| 776,07 EUR -810,43 EUR | 70 | 31,5 | 4,9 | 2,45 |
| 810,44 EUR -844,81 EUR | 80 | 36 | 5,6 | 2,8 |
| 844,82 EUR- 879,19 EUR | 90 | 40,5 | 6,3 | 3,15 |
| >879,20 EUR | 100 | 45 | 7 | 3,5 |

En cas de ser dos usuaris a la unitat familiar els que contracten el servei es tindran en compte els ingressos personals per separat.

Segon.-Els acords definitius en matèria de derogació, aprovació i modificació d’Ordenances fiscals per a l’exercici de 2017, així com el text refós aprovat, seran objecte de publicació en el *Butlletí Oficial de la Província.*

**Tercer.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les Ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

De conformitat amb allò que preveuen els articles 49.b) de la Llei 7/1985, de 2 d’abril, reguladora de les Bases del Règim Local; 17.1 del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març, i 178 del Decret Legislatiu 2/2003, de 28 d’abril, pel qual s’aprova el Text refós de la Llei Municipal i de Règim Local de Catalunya, els acords provisionals i les ordenances fiscals aprovades estaran exposats al públic a la Secretaria de l’Ajuntament durant 30 dies comptadors des de l'endemà de la publicació d’aquest anunci al “Butlletí Oficial de la Província”, perquè els interessats puguin examinar l’expedient i presentar-hi les reclamacions que considerin oportunes. En cas de no haver-hi cap reclamació, l’acord provisional esdevindrà definitiu.

**Intervencions**

La Sra. Alcaldessa Imma Ferret: Té la paraula la regidora de benestar social, si ens ho vol explicar

La Sra. M. Filomena Martínea del grup PSC: Bona tarda. Aquest punt el vam presentar al passat Ple, el vam modificar, el vam retirar per modificar i fer la taula d’ajuts, posant els indicadors de renda de suficiència. És el que hem fet. Els preus, com ja us vam dir l’altra vegada, havien baixat una miqueta. Això és un servei que contracta la Diputació i que ofereix als ajuntaments amb el que nosaltres estem adherits. Com vaig comentar, son més de 113 usuaris els que tenim ara mateix amb els diferents tipus A, B i C. Ara mateix el que es proposa de cobrar són 45€ amb la totalitat, eh? Que sapigueu que d’aquests 113 gairebé el 80% estan subvencionats o paguen 0€. Son 45€ la A, això surt uns 7.5€/mes. El B són 7€, surt a 1 euro i algo al mes. I el C surt 0.5€ al mes, cada sis mesos surt a 3.5€. Ho portem per aprovar-ho havent canviat l’indicador de la renda de suficiència com vau suggerir.

La Sra. Alcaldessa Imma Ferret: Molt bé, tenen la paraula els grups, si hi ha algun aclariment. Convergència

El Sr. Joan B. Rubio del grup CIU: no

La Sra. Alcaldessa Imma Ferret: Esquerra

El Sr. Josep Arasa del grup ERC: Cap aclariment

La Sra. Alcaldessa Imma Ferret: CUP

La Sra. Amanda Gallego del grup PA-CUP: Tampoc tenim

La Sra. Alcaldessa Imma Ferret: Socialistes

El Sr. J. Oriol Torrents del grup PSC: Bé, a aquest punt de les ordenances fiscals any rere any és al nostre ajuntament com a molts ajuntaments d’arreu és el que aprofiten per ficar al dia taxes, preus públics, etc. El nostre ajuntament des de ja fa un temps va decidir que no hi hauria apujades en aquests tipus de tributs i crec i pensem que això s’ha de ficar en valor, perquè avui seria potser el dia d’aprovar els preus de llars d’infants, de la utilització de sòl públic, de l’ocupació de taules i cadires, de la piscina, de tasques administratives, d’utilització d’espais municipals, dels horts municipals, de les instal·lacions esportives, escola d’adults, etc. No només no s’apugen si no que a més a més els baixem, per tant crec que s’ha de ficar en valor aquest punt d’aquest ple, és un dels punts importants al llarg de l’any, crec que el nivell de pressupostos i aquest tipus de temes importants que s’aproven en els ajuntaments crec que no ha de passar desapercebut sinó que en el ple passat es va fer una proposta, s’ha recollit aquesta proposta i això s’ha de ficar en valor. No només no hi ha cap apujada sinó que a més a més hi ha una rebaixa en les ordenances municipals.

La Sra. Alcaldessa Imma Ferret: Si no hi ha cap més aportació, procediríem a la votació. Abans voldria recordar això que diu el regidor, realment aquest és un ajuntament que amb el treball i l’esforç que s’està fent a nivell de recaptació ens hem donat compte de la recaptació de tributs, són els que són però malgrat tot les pujades en els preus públics, que seria el que s’hauria de treballar o portar a aprovació en aquesta època, doncs s’ha decidit doncs que no s’apugin, que no es modifiquin, en tant que s’ha prioritzat el fet de no gravar sobre l’ús dels serveis que presta l’ajuntament, malgrat a vegades siguin serveis que no tenim obligació de prestar però que s’han vingut prestant des de molt de temps i que ho hem anat assumint per la gestió que ha anat portant aquest ajuntament. En aquest sentit també dir doncs això, que la Teleassistència aquest any ha pogut baixar. Si que és cert que és un treball que es fa des de Diputació de Barcelona i amb la concessió que es fa a l’empresa que ho gestiona, els preus han anat a la baixa i en aquest sentit hem d’aplicar com no pot ser d’altra manera, aquesta repercussió a la baixa dels preus que ens fixa aquesta empesa. En aquest sentit, dir que el treball que s’està fent en aquest sentit és no gravar més a la ciutadania tot allò que no calgui. Dit això, si hi ha alguna cosa més, sinó procediríem a la votació.

**Votació**

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: A favor. Creiem que és prou important lo que s’està fent. És veritat que s’han abaixat els preus, que això avui dia és important i la gent ho agraeix. Per tant, estem d’acord.

La Sra. Alcaldessa Imma Ferret: Esquerra

El Sr. Josep Arasa del grup ERC: Ens adherim a la Diputació i a la seva baixada de preus

La Sra. Alcaldessa Imma Ferret: CUP

La Sra. Amanda Gallego del grup PA-CUP: Votarem a favor

La Sra. Alcaldessa Imma Ferret: Socialistes

El Sr. J. Oriol Torrents del grup PSC: Votem a favor.

**La proposta d’acord és aprovada** **per UNANIMITAT** amb 13 vots a favor (8 regidors del grup PSC, 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**5.- PROPOSTA DE RESOLUCIÓ QUE PRESENTA EL GRUP SOCIALISTA DE L'AJUNTAMENT DE SANTA MARGARIDA I ELS MONJOS PER ANOMENAR “PARC DE LA REPÚBLICA” AL PARC DE L’AVINGUDA DE CAL RUBIÓ**

Té la paraula el regidor socialista Oriol Torrents

Sr. Oriol Torrents llegeix la proposta

D'acord amb el que preveu el Reglament d'Organització, Funcionament i Règim Jurídic de les Entitats Locals, el Grup Municipal Socialista de l'Ajuntament de Santa Margarida i els Monjos desitja sotmetre a la consideració del Ple la següent PROPOSTA DE RESOLUCIÓ:

EXPOSICIÓ DE MOTIUS

Vist que l’espai de parc existent entre el carrer Canigó i el carrer M. Aurèlia Capmany no té nom específic dins la nomenclatura de vials i espais públics del municipi.

Vist que l’Avinguda del Passeig de l’Aviació Republicana, conflueix en la seva part final amb aquest espai de parc.

Vist que des del consistori es treballa i s’ha treballat durant anys per recuperar la memòria democràtica, potenciant i fomentant els valors republicans de solidaritat, igualtat i llibertat com a pilars de cohesió social i convivència.

Per tot això, el Grup Municipal Socialista de l'Ajuntament de Santa Margarida i els Monjos presenta per a la seva consideració i acceptació pel Ple Municipal la proposta de resolució amb els següents acords:

1. Anomenar “Parc de La República” a l’espai de parc públic existent a l’avinguda de Cal Rubió entre els carrers Canigó i M. Aurèlia Capmany. I que sigui inclòs dins la nomenclatura de vials i espais públics del municipi, i *que hi hagi un plafó informatiu en aquest espai on s’expliqui el què és i el què ha estat “ la República” .*

**Intervencions**

La Sra. Alcaldessa Imma Ferret: Molt bé. La proposta del grup dels socialistes penso que és escaient, un dia com avui, que fa un any que tots els membres del consistori celebràvem a la plaça Pau Casals on feia 85 s’havia anomenat plaça de la República, i celebràvem això, la commemoració del 85è aniversari de la proclamació de la Segona República i en aquest sentit, avui fer aquesta proposta de resolució si més no, s’adiu a un aniversari que seria el 86è aniversari de la República. Dit això, donaríem la paraula als portaveus dels grups. Té la paraula Convergència

El Sr. Joan B. Rubio del grup CIU: Des de Convergència estem d’acord amb la presentació d’aquesta... d’aquest nomenament d’aquesta plaça, crec que és important, està a un puesto que està juntant a prop de lo que tenim de l’Aviació, la Plaça de l’Aurèlia Campmany i crec que és una plaça maca per poder-ho fer aquí i per tant estem d’acord.

La Sra. Alcaldessa Imma Ferret: Molt bé, té la paraula el regidor d’Esquerra Republicana.

El Sr. Josep Arasa del grup ERC: Esquerra Republicana dona suport a aquesta moció com no podia ser d’altra manera. Esquerra Republicana fa 86 anys que va ser creada al municipi i sempre ha estat en lluita per tot allò que representen els valors republicans, com és evident. Uns valors que avui tenim propers. Des d’aquelles primeres eleccions de 1931 en que Esquerra aconseguí més del 95% dels vots al municipi fins la victòria de les eleccions del 32 o a les eleccions del 33, les primeres en que les dones van poder votar. Esquerra Republicana en aquests 86 anys ha mantingut i es manté fidel al mateix esperit i reivindicació i ho ha fet i ho fa amb les mans netes. A Esquerra no hi ha casos dels 3%, ni d’ERES a Andalusia, ni mans brutes de sang amb els GAL, ni alcaldes inhabilitats per prevaricació. A Esquerra hi ha hagut represaliats per les seves lluites, hi ha hagut exilis i camps de concentració, torturats i empresonats. Presons com les que va viure la junta de la Margaridoia, en aquell moment seu d’Esquerra, quan l’entitat era un exemple de republicanisme i vanguardia ideològica i es va negar a penjar la bandera espanyola al balcó de l’entitat. O quan el coro no va anar a cantar davant l’ajuntament durant la Festa Major dels Monjos. Quan al 1933 Esquerra guanya les eleccions municipals i accedeix a l’alcaldia amb Antoni Bolet, el cap de llista, no accepten prendre possessió del seu càrrec mentre no s’aclareixin els comptes. I els seus regidors van abandonar la sala de sessions. I aquesta dinàmica d’honestedat i fermesa de la qual nosaltres ens en sentim hereus orgullosos, ens projecta cap al futur amb el mateix desig i la mateixa lluita. Per això no voldríem que un nom tant digne tingués un espai tant minse. La denominació i ubicació d’aquest parc correspon a aquesta política ( ?¿?¿? min. 44:27) que caracteritza aquesta majoria de govern, especialment en aquests darrers temps. Juguen a la política del si però no, de la disfressa permanent, del populisme electoralisme. S’adhereixen a l’Associació de Municipis per la Independència i després no abonen les quotes preceptives. I no són capaços de donar-se de baixa. Demanen més diners i actuacions al govern per la memòria històrica i son incapaços de senyalitzar el Xiringuito desaparegut amb els bombardejos franquistes, de senyalitzar on van morir les 11 persones o l’indret on els feixistes van violar les nostres avies. Exigeixen que la Generalitat senyalitzi el pont, els camps de treballadors i de concentració i aquí no senyalen el pont que van fer els condemnats a treballs forçats o el lloc on els feien dormir. Demanen de cara enfora i al poble són incapaços d’ajudar a les famílies a buscar els desapareguts del municipi. Presenten l’adhesió al Pacte Nacional pel Referèndum i després no voten a favor del dret democràtic a decidir. Aquesta constant populista els porta per posar denominar un jardí amb el nom de Parc de la República a un espai sense cases. Tal com varen fer el Serral amb el Ciarga. Esquera, en nom de tots els que varen defensar aquella República, des del President Macià o el president Companys, els germans Badia o dels alcaldes d’Esquerra Josep Moro, Josep Pascual, Toni Salines, Josep Batet i tots els condemnats i condemnades del municipi per defensar la República, els hi demanem que per una vegada es facin dignes de la història del seu partit, siguin valents i recuperin el nom de plaça de la República d’on mai hauria d’haver desaparegut, tornin el nom de plaça de la República, que és una cosa molt senzilla, a la plaça de l’ajuntament vell, la plaça de Pau Casals i aprofitem l’avinentesa per ja proposar que a la Ràpita recuperin el nom del carrer Catorze d’Abril. I em permeto acabar aquesta proposta en nom de tots els esmentats i sobre tot en nom de tots els fills d’aquella República que vindrà amb un Visca la terra lliure i Visca la República Catalana.

La Sra. Alcaldessa Imma Ferret. Té la paraula la regidora de la CUP

La Sra. Amanda Gallego del grup PA-CUP: Primer de tot voldríem que ens diguéssiu a quina República us referiu, si a la primera o a la segona, la república en general, la bananera... més que res, perquè és República. Després, tot i que nosaltres pensem que potser s’hauria de crear una comissió mixta entre veïns, entitats i partits per posar el nomenclàtor als carrers que falten, parcs nous, places noves, això ja serà més endavant, us ho avancem que creiem que s’hauria de fer, ja que vosaltres proposeu, feu aquesta proposta de resolució, doncs amb l’avinentesa proposem que més endavant es faci una comissió mixta per poder decidir altres noms. Després ens agradaria fer dues esmenes. Ja que hi ha la proposta de posar-li el nom al parc, dèiem que, ja que li posem república, entenem que és la segona, podríem ficar-hi algun plafó informatiu o si més ... alguna cosa, on expliqui la República als Monjos, en el moment tal com ha dit el company d’Esquerra, en el moment que es proclama, trets genèrics de la República, que és lo que va canviar al municipi, quines coses van passar durant aquells anys al municipi. Més que res, que si li posem un nom la gent li dirà República però no li trobarà la connotació que se li ha de donar. Aquest seria lo primer. Després, juntament amb aquest ja que està fet en el llindar del camp d’aviació, més o menys, també comentàvem que es fiqués, posat mirant cap al Ciarga, com un plafó o un 3D d’alguna manera que es veiés com era el camp d’aviació en el seu moment. Mapa, no tenim quelcom però la proposta era que des d’allà es pogués veure, no es veu la Ciarga perquè hi ha les cases, però que es pogués entendre que hi havia més o menys, com era el camp, on hi havia els avions, des d’aquell punt. I la segona esmena que voldríem fer que ja ha comentat el Josep, era que ja que parlem de la Segona República al municipi, ens agradaria que hi haguessin plaques informatives o històriques com per exemple al Xiringuito on hi van passar fets concrets a la República o durant la guerra, defensant la República catalana i espanyola en aquell cas.

La Sra. Alcaldessa Imma Ferret: Té la paraula el regidor dels socialistes

El Sr. J. Oriol Torrents del grup PSC: Si us sembla començarem informant que com per exemple el badem del Navarrete, perquè us feu una idea és el badem que hi a baix, o les voreres de l’escola Dr. Samaranch, l’aparcament de motos del mercat, entre moltes d’altres que podríem ara anomenar aquí, les illetes que es van arreglar aquí a l’avinguda de Cal Rubió, són propostes dels veïns, i aquesta és una proposta que ens ha fet arribar els veïns. Per tant, si que es pot sotmetre a consideració, es pot crear una comissió, etc. Però nosaltres recollim aquesta proposta com una proposta que ens han fet arribar els veïns de ficar aquest nom com a continuació del que hi ha ara de l’avinguda de l’Aviació Republicana, lloc en el que ja hi ha una placa al terra que fa aquest reconeixement explícit a l’aviació republicana. Dit això, és això mirar si ficar un plafó d’un tipo o d’un altre que informi, tot això per descomptat que hi estem oberts i es pot mirar a veure quines solucions, quin consens podem trobar sobre què s'ha de posar o no posar. En aquest aspecte, primer que quedi clar que és una proposta que ens han fet arribar els veïns, com altres que us he comentat, i el fet aquest dels plafons, és un tema que es pot estudiar, que es pot mirar. Pel que fa a lo que deia el Sr. Arasa, bé, cadascú sap on està i sap d’on ve i d’on prové. Potser no estan implicats directament el seu partit en el 3% però bé, li donen suport i cobertura, per tant cadascú que miri cap on vulgui. I no és cert que no tinguin alcaldes implicats en temes, no és cert, per exemple un alcalde que no sé en quin procés ara està, per contraban, etc., i algun altre amb algun tema més greu que no crec que hàgim d’entrar en això. En tot cas, cadascú que valori el que fa i on està, però pensem que tothom té un passat, i si mirem el passat de les persones potser aquí hi hauria algú que se sentiria més còmode anomenant la plaça d’Espanya. Però vaja, no és el nostre cas. Perquè també podem recordar el cotxe negre, sabem que volem dir, quan diem el cotxe negre? I podem recordar gent que anava al tren i treia la pistola. També podem recordar tot això. Per tant, cadascú que parli en nom de qui parli però que tots tinguem clar on som i d’on venim, que això és molt important i no ho podem oblidar. Per descomptat que hi ha altres espais per posar noms a places, carres, etc. però la nostra proposta és aquesta. Pot semblar bé o no semblar bé, això en tot cas és el que és discutible, però arribar a fer aquesta valoració a partir de 3% i aquest tipus de coses creiem que està una mica fora de lloc. Però vaja, la nostra proposta és aquesta en resposta als companys de la CUP us comentem això, que és una proposta que ens han fet arribar els veïns, que podem valorar la possibilitat de posar-hi un plafó que informi sobre el que sigui, que el nostre compromís per treballar per la memòria històrica no és d’ara sinó que ve de lluny, que hi estem treballant i continuarem treballant, fincant plaques, fent el reconeixement que calgui. Ara fa poc ens han vingut els de la Margaridoia, antigament anomenada Societat Coral Republicana Margaridoia, com tots molt bé sabem, fent una proposta de cara al refugi, per tant el nostre compromís hi és, hi segueix sent i serà. En tot cas, la proposta és molt clara, és una proposta que presenta el grup socialista per ficar un nom a un espai, un parc que avui no en té i que és la continuació de l’Avinguda de l’Aviació Republicana. Res més.

La Sra. Alcaldessa Imma Ferret: Molt bé. M’agradaria afegir que si per alguna cosa es caracteritza o es pot caracteritzar aquest municipi és pel treball que sobre tot des de l’any 2004 s’ha encetat per la recuperació de la memòria democràtica, memòria històrica en tant entesa com a memòria democràtica encetada a la Segona República, recuperada l’any 79 i realment el treball que s’ha fet en aquest municipi i l’esforç que des de l’ajuntament també ha contribuït a impulsar per aquesta recuperació, sobre tot els vestigis patrimonials que tenim al nostre municipi, explicar-los, senyalitzar-los i posar-los en valor, crec que ben pocs ajuntaments de la comarca ho poden dir. Si més no, hem intentat i ajudem i col·laborem amb altres espais que s’estan recuperant, sense anar més lluny, Subirats han fet la recuperació del que és la última defensa de Barcelona, també tenen un centre d’interpretació, aquí es va aconseguir tenir el centre d’interpretació amb el parc de la memòria que és on l’envolta, que hi ha plafons on hi ha dibuixat també com era abans el camp d’aviació, que havia estat als Monjos, i en aquest sentit poder recollir tot allò, explicar-ho i posar-ho en valor, és el que s’ha anat treballant des de fa molts anys. Continuem fent-ho, si, tenim plafons que encara s’han de senyalitzar, sí. Que està previst fer-ho, sí. S’hi ha treballat i està en període de fer-se conjuntament amb el memorial democràtic que ja sabem que ens donen suport i així han expressat també darrerament de continuar impulsant-ho després d’uns anys una miqueta d’aturada, impulsar encara més aquest treball que s’està fent per la recuperació de la memòria democràtica del nostre país. Els valors de la República, aquests valors de fraternitat, solidaritat, igualtat, llibertat i molts altres, són els que ens empenyen a treballar en aquest sentit i poder disposar d’un espai públic on porti aquest nom de República, cadascú entén la República amb aquests valors, després ja si ha de ser una República com sigui o com serà aquesta futura República que també tots anhelem, val la pena dir-ho i recordar-ho, doncs bé, evidentment s’ha de poder explicar en tant de què transmeten els valors republicans. I poder disposar d’un plafó informatiu en aquest futur Parc de la República em sembla del tot escaient i, si més no, seria previsible poder-lo fer. En aquest sentit seria dir això, que la proposta que fa el grup socialista és donar compliment una mica ja al que s’ha anat treballant i donar un nom d’espai la República que encara com a tal no tenim al nostre municipi, si més no, d’aquesta recuperada democràcia. Dit això, passaríem a la votació si no hi ha cap altra aportació per part dels grups.

**Votació**

La Sra. Alcaldessa Imma Ferret: Té la paraula el grup de Convergència

El Sr. Joan B. del grup CIU: Des de Convergència votarem a favor de la proposta.

La Sra. Alcaldessa Imma Ferret: Esquerra

El Sr. Josep Arasa del grup ERC: En nom de la propera República Catalana, nosaltres votarem que sí.

La Sra. Alcaldessa Imma Ferret: CUP

La Sra. Amanda Gallego del grup PA-CUP: Nosaltres primer volem aclarir si les esmenes s’han comptabilitzat o no. És que clar, ens has contestat que sí, que pensarem, que faríem uns plafons i tal, però hem dit que voldríem que constés justament això, que ficarem els plafons i que després li donarem bueno, dignificarem el llocs, tal com ha dit la Societat Republicana del Coro, el Xiringuito i altres llocs, com el refugi d’aquí baix. Voldríem si això pot constar a la proposta de resolució, més que res.

La Sra. Alcaldessa Imma Ferret: Es podria afegir el fet que s’indicarà com a tal**.**

La Sra. Amanda Gallego del grup PA-CUP: Donar al menys uns plafons informatius i després acabar de posar el nom a les plaques o alguna cosa, o es pot ficar d’altres maneres el reconeixement als espais perduts que encara queden en alça però que ja no tenen la funció que van tenir, com el Xiringuito, el refugi, per exemple.

El Sr. J. Oriol Torrents del grup PSC: El que passa és que potser això són dos coses diferents, no? Una cosa és afegir aquí que en aquell espai ens comprometem a ficar alguna nomenclatura, algo que indiqui que crec que ens podem ficar d’acord tots els grups per dir, ara m’ho invento, fins aquí arribava el camp d’aviació, per dir algo, crec que això es pot recollir. Una altra cosa és que no crec que s’hagi de recollir perquè no és el lloc ni el tema ni el moment, és el nostre compromís per continuar treballant aquests espais, anar treballant i anar fent un registre i adequar-los i tot això. Una cosa seria, aquí, el compromís de ficar alguna placa, espai, plafó, etc., sí, mirem com ho acabem de redactar però això sí, una altra cosa que crec que no ha d’entrar aquí és el nostre compromís a continuar treballant per adequar i millorar aquests espais de diferents indrets del municipi.

La Sra. Amanda Gallego del grup PA-CUP: Comptant que el compromís hi és, nosaltres votaríem a favor.

La Sra. Alcaldessa Imma Ferret: Molt bé, per part dels socialistes.

El Sr. J.Oriol Torrents del grup PSC: Votem a favor.

La Sra. Alcaldessa Imma Ferret: Molt bé, doncs la Sra. Secretària demana la paraula

Sra. Secretaria- En algun lloc de la proposta d’acord s’ha de fer constar que es preveu

La Sra. Alcaldessa Imma Ferret: I que estigui inclòs dins dels espais vials i la nomenclatura del municipi, a més a més de que hi hagi un plafó informatiu on s’expliqui què és i què ha estat la República. Tothom està d’acord en afegir a l’únic acord que es proposa que hi hagi un plafó informatiu en aquest espai on s’expliqui el que és i el que ha estat la República. O afegir a l’únic punt o un punt a més a més. Jo ho afegiria a l’únic punt que hi ha. Si tothom està d’acord i veient les aportacions dels grups quedaria aprovada per unanimitat.

**La proposta de resolució amb les esmenes incorporades és aprovada** **per UNANIMITAT** amb 13 vots a favor (8 regidors del grup PSC, 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**6.- APROVACIÓ DE LA DECLARACIÓ DE TARRAGONA. PER UN TURISME SOSTENIBLE I COMPARTIT ( X2017000246)**

La Sra. Alcaldessa Imma Ferret: Té la paraula el regidor de Medi Ambient, Sr. Andreu Clemente.

El Sr. Andreu Clemente llegeix la declaració:

Vista la **DECLARACIÓ DE TARRAGONA PER UN TURISME SOSTENIBLE I COMPARTIT** aprovada el dia 8 de març de 2017 per la 17a Assemblea de la Xarxa de Ciutats i Pobles cap a la Sostenibilitat , que es detalla a continuació:

**DECLARACIÓ DE TARRAGONA. PER UN TURISME SOSTENIBLE I COMPARTIT**

Nacions Unides ha proclamat 2017 Any Internacional del Turisme Sostenible per al Desenvolupament amb la voluntat de destacar el potencial del turisme com a instrument per aconseguir els Objectius de Desenvolupament Sostenible de l’Agenda 2030 i com a eina d’intercanvi de cultures per promoure la pau, la sostenibilitat i l'eradicació de la pobresa, amb una apel·lació especial a empreses, autoritats i consumidors.

Al nostre país, el turisme ha assolit un punt de maduresa que l’ha portat a plantejar-se reptes de sostenibilitat i de relació equilibrada entre residents i visitants. Aquesta perspectiva assumeix les visions de documents com la Declaració de Cape Town (2002), la Carta de turisme responsable (Ajuntament de Barcelona 2010, Diputació de Barcelona 2015), la Declaració de Barcelona, la Visió 2020 pel Turisme Responsable de Catalunya (2013) o la Carta Mundial del Turismo sostenible +20 (2015), que posen èmfasi en la gestió dels impactes i en una distribució equitativa dels efectes beneficiosos i adversos.

La tasca ha estat reconeguda amb diverses certificacions que avalen la promoció de models no agressius amb el medi ambient i d'enriquiment social i cultural, com són ara Biosphere World Class Destination, atorgada a alguns municipis i territoris catalans, o la Carta Europea de Turisme Sostenible (CETS) que han aconseguit diversos espais naturals on conviuen la conservació, l’ús públic i el desenvolupament econòmic de la població local.

En particular, el turisme té un pes important a la ciutat de Tarragona que avui ens acull, i també a les comarques que l’envolten, on l’arqueologia i l’arquitectura, la tradició i la cultura, el paisatge i el medi natural o la gastronomia i l’enologia tenen un paper destacat en el triangle ambiental, econòmic i social.

És per tot això les ciutats i pobles **ACORDEM**:

**SUMAR-NOS** als objectius de l’Any Internacional del Turisme Sostenible per al Desenvolupament, per impulsar un model de turisme responsable, econòmicament pròsper, ambientalment sostenible i socialment inclusiu.

**CONSCIENCIAR** les administracions, els consumidors i el sector sobre la importància de conservar el patrimoni social, cultural i ambiental i persuadir-los sota el lema de la campanya internacional #Tourism17.

**PROMOURE** als nostres territoris**,** ciutats i pobles un turisme sostenible, amb lideratge públic i models de gestió responsable, amb orientacions sobre acreditacions, sensibilització cap a la problemàtica del canvi climàtic i implementació de criteris d’ecoeficiència als establiments.

**ASSUMIR** les repercussions d’un turisme que, malgrat el seu valor econòmic i d’intercanvi cultural, ha de controlar i gestionar el seus impactes per tal de garantir la preservació del medi ambient, social i econòmic i, en darrer terme, per assegurar la seva mateixa subsistència.

**RECONÈIXER** el paper dels governs locals i els actors rellevants en un treball col·laboratiu, transparent i de responsabilitat compartida per crear llocs millors per viure i per visitar.

**ESTIMULAR** la conservació del patrimoni natural i cultural i proporcionar als visitants de les nostres ciutats i pobles experiències agradables i d’alta qualitat mitjançant la participació en experiències de turisme sostenible millorades.

El ple de l’Ajuntament de Santa Margarida i els Monjos acorda:

Primer i únic- Aprovar la **DECLARACIÓ DE TARRAGONA. PER UN TURISME SOSTENIBLE I COMPARTIT i** notificar el present acord a la presidència de la Xarxa de Ciutats i Pobles cap a la Sostenibilitat }

**Intervencions**

La Sra. Alcaldessa Imma Ferret:Moltes gràcies. Com veieu, aquest manifest que ens proposen des de la xarxa de Ciutats i Pobles cap a la Sostenibilitat de la qual en som membres des de fa ja molts anys, aquest any celebràvem el vintè aniversari d’aquesta xarxa, a l’Assemblea de Tarragona el passat 8 de març, realment doncs ens proposen aquest any que és l’any del turisme sostenible, doncs poder adherir-nos a aquests compromisos que com a membres d’aquesta xarxa volem agafar. I en aquest sentit es proposa al ple que prengui aquests acords. En tot cas, tenen la paraula els grups, té la paraula el regidor de Convergència

El Sr. Joan B. Rubio del grup CIU: des de Convergència no tenim res a aportar en aquest tema.

La Sra. Alcaldessa Imma Ferret: Té la paraula el regidor d’Esquerra Republicana

El Sr. Josep Arasa del grup ERC: Cap aportació

La Sra. Alcaldessa Imma Ferret: Té la paraula els regidors de la CUP

El Sr Jordi Salguero del grup PA-CUP: Nosaltres creiem que aquest manifest és una declaració d’intencions que com no hi ha... com tot són verbs transitius, transformar-nos, conscienciar, promoure, no creiem que hi hagi accions reals i nosaltres ens abstindrem tot i que compartim moltes de les coses que es diuen en aquest text.

La Sra. Alcaldessa Imma Ferret: Molt bé. Té la paraula el regidor dels socialistes

El Sr. J. Oriol Torrents del grup PSC: Bé, com bé comentàveu això és un posicionament, una declaració d’intencions, però penso que no hem d’oblidar que el tema aquest del turisme és un tema que està al carrer, que els mitjans de comunicació s’han encarregat de ficar sobre la taula, ara aquests dies s’està comentant molt el tema de Barcelona, dels creuers, etc., i com sembla que passa a Barcelona, ens passa a tots, no? I aquest debat existeix. Per tant, creiem que aquest posicionament, aquesta posició, és positiva per deixar una mica clar el tipus de turisme que volem per no morir d’èxit i que no ens passin exemples que han passat a d’altres llocs, s’ha de treballar en aquest sentit, en un turisme sostenible i que aporti valors més que no pas problemes.

La Sra. Alcaldessa Imma Ferret: Si hi ha algun altre aclariment, sinó donaríem pas a la votació.

**Votació**

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: Votarem a favor.

La Sra. Alcaldessa Imma Ferret: Esquerra Republicana

El Sr. Josep Arasa del grup ERC: Ens abstindrem.

La Sra. Alcaldessa Imma Ferret: La CUP

El Sr. Jordi Salguero del grup PA-CUP: Abstenció.

La Sra. Alcaldessa Imma Ferret: Socialistes

El Sr. J. Oriol Torrents del grup PSC: Votarem a favor

La Sra. Alcaldessa Imma Ferret: Molt bé, doncs amb 9 vots favorables i 4 abstencions s’aprovaria aquesta declaració de Tarragona per un truisme sostenible i compartit.

**La proposta de resolució és aprovada** **per MAJORIA ABSOLUTA**  amb 9 vots a favor (8 regidors del grup PSC i 1 del grup CIU ) i 4 abstencions (2 del grup PA-CUP i 2 del grup ERC ) dels 13 regidors assistents a la sessió, dels 13 que constitueixen el ple municipal.

**7.- MOCIONS**

**7.1- MOCIÓ QUE PRESENTA EL GRUP MUNICIPAL D’ESQUERRA REPUBLICANA DE CATALUNYA (ERC) PEL CONTROL I MILLORA DE LES AIGÜES DE LA CONCA DEL RIU FOIX. X2017000239**

Té la paraula el regidor Josep Arasa d’Esquerra Republicana

El Sr. Josep Arasa llegeix la moció

**EXPOSICIÓ DE MOTIUS:**

* Atès que el riu Foix és la principal conca fluvial de l’Alt Penedès.
* Que el seu pas afecta i condiciona la qualitat de les aigües de la comarca.
* Atès que la principal aportació aqüífera de la conca del Foix, i durant molts mesos l’única que rep el riu entre Santa Margarida i els Monjos i el Pantà del Foix a Castellet i la Gornal, és la que prové del seu afluent, la riera de Llitrà.
* Atès que a la riera de Llitrà és on van a parar les aigües residuals de la depuradora de Vilafranca del Penedès, on aboquen les aigües fecals i pluvials de 13 municipis.
* Atès que l’estudi que fa anualment la Diputació de Barcelona defineix el riu Foix com “**una conca amb una qualitat ecològica majoritàriament baixa”.**
* Ateses les anàlisis realitzades pel Departament d’Ecologia de La universitat de Barcelona (Carimed) determina que les aigües del riu Foix porten una elevada quantitat de contaminants.
* Atesos els resultats de les “Anàlisi de la viabilitat i proposta d’indicadors fitobentónics de la qualitat de l’aigua per als cursos fluvials de Catalunya” realitzat per l’Agencia Catalana de l’Aigua.
* Atès que al Foix s’incorporen moltes més sals, nitrits, nitrats i fosfats dels que els organismes aquàtics poden suportar.
* Atès els freqüents episodis de males olors i contaminacions que pateixen les poblacions de la ribera del riu.
* Atès que la conca del Foix, pateix una pressió demogràfica, industrial i agrícola molt important que fa del Foix un dels rius més contaminats de Catalunya.
* Atès que al llarg del seu recorregut pràcticament s’ha perdut el bosc de ribera que ajudava a controlar les crescudes estacionals i la depuració natural de l’aigua.
* Atesa la contaminació que conseqüentment pateix la capa freàtica.
* Atesos els diferents articles apareguts als mitjans de comunicació comarcals o nacionals amb titulars com “**El Foix continua sent un dels rius més contaminats”.**
* Atès que si no es millora la qualitat de l’aigua de la depuradora i no es controlen els abocaments a la riera de Llitrà, és impossible que millori la qualitat de les aigües del riu Foix especialment en el seu recorregut entre Santa Margarida i els Monjos i el pantà de Castellet i la Gornal.
* Atès que el Pantà del Foix a Castellet i la Gornal recull i emmagatzema tota l’aigua contaminada i que aquesta greu situació mediambiental provoca una afectació important en la diversitat ecològica de la zona i el se desenvolupament turístic.
* Atesa l’alarma social creada per tot l’abans esmentat.
* Atesa la necessària implementació de la Directiva Marc de l’Aigua (2000/60/CE), recollides en el document “Actuacions i tasques a realitzar i desenvolupar per a la futura implementació de la Directiva Marc de l’Aigua” de l’Agència Catalana de l’Aigua”.
* Atès que segons els tècnics cal canviar el model de depuració d’aigües residuals per tal de garantir el cabal ecològic del riu Foix, tendint a la descentralització de la depuració d’aigües residuals, centralitzada actualment a l’EDAR de Vilafranca.

**PROPOSTA D’ACORDS**

Que recollint tot l'exposat anteriorment, i d’acord a l’article 106 de la Llei Municipal i de Règim Local de Catalunya, Esquerra Republicana de Catalunya proposa a la resta de forces polítiques que composen el Ple de l’Ajuntament de Santa Margarida i els Monjos sotmeti a debat i votació els següents acords:

1. ERC proposa que es realitzin les gestions oportunes davant els organismes competents, especialment l’Agència Catalana de l’Aigua i a la Mancomunitat Penedès-Garraf, que es realitzi una millora de la depuració d’aigües residuals al llarg de tota la conca del Foix, habilitant mes depuradores distribuïdes per les poblacions de la conca, i la reobertura de les existents actualment aturades.
2. Demanem que es calendaritzi la nova construcció de depuradores o l’obertura de les depuradores existents que actualment no realitzen la seva funció, prioritzant els criteris de depuració biològics .
3. La recuperació del bosc de ribera per tal de controlar les crescudes estacionals del riu i la millora de la depuració natural.
4. Que s’iniciïn els tràmits corresponents per l’estudi de la regeneració mediambiental del Pantà de Foix.
5. Comunicar aquest acord al Govern de la Generalitat, a tots els grups polítics del Parlament de Catalunya, a l’Agència Catalana de l’Aigua, a la Mancomunitat Penedès-Garraf i a totes les entitats i institucions de la Vegueria del Penedès vinculades amb el medi ambient i la millora ecològica del territori.

**Intervencions**

La Sra. Alcaldessa Imma Ferret: Moltes gràcies. M’agradaria recordar que fa pocs dies en el ple de la Mancomunitat es va aprovar tot un seguit de projectes en els quals s’aprovaven inversions que des de l’ACA tenien previstes fer dintre del sistema de sanejament que controla la Mancomunitat i en aquest sentit hi ha una proposta d’un projecte de millores en lo que és l’EDAR, l’estació de depuradores de Vilafranca, que tenim a tocar del nostre municipi. En aquest sentit, aquesta inversió que ha sigut llargament reivindicada, al menys per part meva quan he anat als plenaris diferents de la Mancomunitat, doncs sembla ser que de cara a l’ACA està en disposició de fer aquesta inversió, després de molt temps que s’havia demanat aquestes inversions que no s’havien fet, donat que aquesta estació depuradora tenia certes mancances i que ara finalment sembla ser que millorarà en certa manera i esperem que força, el seu sistema de sanejament. Dit això, tenen la paraula els grups. Té la paraula el regidor de Convergència

El Sr. Joan B. Rubio del grup CIU: Des de Convergència donarem suport a la moció. Crec que és important que les lleres estiguin netes, principalment per les riuades, pels temes de la fauna i flora que hi ha, i si està net i arreglat es pot actuar més bé i per tant donarem suport a la moció, crec que és important, no és sols el riu Foix del que estem parlant, hi ha bastantes lleres sueltes per aquí, però per exemple la que passa per darrera de casa, pues també tenim el riu que també baixa que està que no pots ni passar-hi, està brut a més no poder, no pots ni passar-hi de la brutícia, està totalment abandonat i crec que l’Agencia Catalana de l’Aigua hauria de tenir una mica més de cura en intentar posar cura en aquestes lleres que estan molt abandonades, no? Realment estan els arbres trinxats a terra, tot està per terra, el dia que realment hi ha una riada grossa és quan veiem els perjudicis quan surten i per tant crec que és una actuació on hauríem de demanar-hi suport a l’Agencia Catalana de l’Aigua i obligar una mica a que a més a més de que s’impliquessin, que a més a més no hi posessin tantes pegues a l’hora de tocar alguna cosa per fer alguna cosa, perquè realment, tu estàs tocant alguna cosa de la llera i et venen i realment a sobre te la carregues. Els que ho tenim a prop ho sabem, això, i per tant crec que haurien de tenir més cura amb això. Per tant, donarem suport a la moció.

La Sra. Alcaldessa Imma Ferret: Té la paraula Esquerra

El Sr. Josep Arasa del grup ERC: Quan nosaltres parlem del Foix, tal com es diu a l’article primer o a l’apartat primer, parlem de la conca fluvial. La conca fluvial agafa tots els rius, riuets, afluents, rieres, que es determinen per un espai que es diu la conca del riu. Evidentment la que passa per Cerdanyola és una riera que està dintre de la conca del Foix. En segon lloc, és cert que en aquests moments la Mancomunitat arregla i millora la depuradora de Vilafranca. Perquè ha quedat petita quan es va preveure primer per un municipi, després s’hi va afegir Santa Margarida i els Monjos però en aquests moments són 13 els municipis que hi estan abocant les seves aigües residuals amb 14.000m3 de porqueria, d’aigües que se recullen. Insuficient totalment l’estació depuradora per la quantitat d’aigües que s’hi aboquen. No es tracta tant sols de millorar aquella estació, que també, i que és el propòsit que en aquests moments es pretén tirar endavant, sinó de crear noves depuradores i de crear una nova consciència sobre l’aigua. Cal crear depuradores per evitar de que Pacs, a la conca del Foix, continuï abocant aigües residuals sense depurar. Cal agafar i crear noves, recuperar estacions de depuració biològica com la que té la Múnia. Cal agafar i tirar endavant nous processos i nous aprofitaments fins i tot dels gasos residuals, que en aquests moments no s’aprofiten. La política de l’aigua, la política de depuració, cal canviar-la des de dalt a baix. I aquest és el motiu i l’enfoc d’aquesta moció.

La Sra. Alcaldessa Imma Ferret: Té la paraula la regidora de la CUP

La Sra. Amanda Gallego del grup PA-CUP: Nosaltres estem d’acord amb la moció i enllaçant amb el que estaves comentant amb les noves maneres de depuració, ens agradaria fer una esmena, on al punt 2 hi ha els acords, bueno, demanem que es calendaritzi la nova construcció de depuradores, l’obertura de les depuradores existents que actualment no realitzen la seva funció, prioritzant els criteris de depuració biològics, nosaltres diríem no prioritzant sinó utilitzant els criteris de depuració biològics i tancar-ho aquí, i deixant-ho amb el que els convencionals, o sigui, l’escrit o si fos necessari amb criteris convencionals. Avui en dia hi ha diferents llocs on les depuradores ja funcionen amb criteris de depuració biològics, amb el diòxid de clor i per tant nosaltres creiem que ja que els creem nous, ho deixem ja amb temes biològics i d’aquesta manera tampoc contaminarem ni farem res amb el tema convencional, que també hi ha una mica de contaminació a l’aigua. I també afegiríem un punt, ja que no ho parlem aquí, que seria la de limitar l’extracció de l’aigua del riu per empreses, per regants, a diferents llocs, ja que hi ha moments que el riu es queda sense cabal i després es filtra, segurament es filtra perquè més endavant pot sortir, però així també s’evitarien lo que són les riuades i la pèrdua de... o sigui... la pèrdua dels... de l’aigua, de tota la fauna que hi ha dins l’aigua i després tampoc crearíem tant llot que és el que després s’endú juntament amb altres problemes de les lleres dels rius amb les riuades,. Per tant si hi ha una limitació d’extracció d’aigua, el que crearem és un cabal continuo i quan hi ha una riuada probablement no hi ha el llot, allò no té tanta força com per endur-se avall tot el que és la llera del riu. Serien les dues esmenes que faríem a la moció.

La Sra. Alcaldessa Imma Ferret: Té la paraula el regidor dels socialistes

El Sr. J. Oriol Torrents del grup PSC: Nosaltres estem d’acord amb el fons, creiem com ja s’ha comentat aquí amb el tema de que s’ha de fer una altra cultura de l’aigua, de netejar les lleres i tot això. Potser hi ha alguna paraula que nosaltres no compartiríem, com per exemple quan es parla de l’alarma social, potser nosaltres no ho reflectiríem d’aquesta manera, però estem d’acord. També només per ficar-ho en coneixement que la riera de Llitrà és un dels afluents del riu Foix al nostre municipi, que potser per caudal és el més important actualment, no ho era, en el nostre municipi a part de la riera de Llitrà a la conca del Foix per la part dreta i aboca el torrent de Mata-Rectors, entre d’altres. Per la part esquerra hi ha el torrent de Cal Bruna, el Torrent de Cal Biel, la riera de la Múnia, també entre d’altres, però actualment és cert que la riera de Llitrà és la que porta més quantitat. Antigament no era així, però actualment és així. També val a dir que el nostre ajuntament com s’ha de dir, el nostre ajuntament, ja fa temps que no aboca res directament al riu. Em refereixo a aigües residuals ni això. Amb les ultimes actuacions que es van fer a Cal Claramunt i més recent a Cal Ferran ja es va acabar. Instem també a altres municipis a que facin això. I que més comentar... que estem al fons, amb la moció estem d’acord, hi ha alguna paraula que potser no la trobaríem encertada, però que vaja, estem per una altra cultura de l’aigua i un altre aprofitament, i les aportacions que s’han fet des de la CUP també les trobem correctes.

La Sra. Alcaldessa Imma Ferret: Té la paraula Esquerra.

El Sr. Josep Arasa del grup ERC: Veiam, el propòsit de la capa freàtica. Estem totalment d’acord i dels usos que se’n fa d’aquesta capa freàtica, però això ens obligaria a un estudi molt aprofundit dels usos de l’aigua que necessitarà una moció totalment diferenciada. Cal iniciar, i estic d’acord amb els companys de la CUP, cal que iniciem entre tots plegats, entre tots els ajuntaments i tots els organismes del Penedès, un estudi sobre la utilització que se’n fa. És inconcebible en aquests moments que estiguem sense conèixer quins pous hi ha, qui gasta més aigua, a quins punts hi ha una més o menys contaminació d’aquesta capa freàtica... totes aquestes dades no les coneixem i ens obligaran en el seu moment, seguint en aquest pla de treball, presentar una nova moció perquè cada un dels municipis de la conca del Foix, treballi per analitzar aquesta capa freàtica. Això és un esforç molt considerable i que a més a més comportarà que algunes indústries que en aquests moments estan fent una despesa importantíssima d’aigua d’aquesta capa freàtica, hagin de canviar d’hàbits. Que alguns pous que en aquests moments per ús agrícola s’estan utilitzant per rec, hagin de tancar o canviar o augmentar els seus costos. És a dir, és una qüestió que no abandonem però que mereix tota una moció totalment a part. En segon lloc, acceptem el criteri de depuració biològica com a depuració primària però quan estem parlant de quantitats molt importants de residus, ens estan dient que no és possible, els tècnics diuen que no és possible la depuració biològica. Aleshores, el que per això estem parlant de que s’han de fer petites depuradores més que una gran planta de depuració. Per això estem parlant d’estacions depuradores biològiques de petit format, més que no pas grans instal·lacions, desaconsellades totalment pels tècnics i fins ara no proposades per l’organisme superior que ha estat l’ACA.

La Sra. Alcaldessa Imma Ferret: Té la paraula la CUP, per al·lusió

La Sra. Amanda Gallego del grup PA-CUP: Nosaltres podem entendre, nosaltres enteníem que ja que fèiem l’estudi, aprofitàvem també el tema de les capes freàtiques com estàvem comentant. Si clar, si un és sobre diguem la qualitat de l’aigua i l’altre és sobre el volum de l’aigua i quin ús se li fa al volum de l’aigua, potser si que ha d’anar paral·lel. Podria ser. Amb el tema dels mètodes biològics entenem perfectament que han de ser petites depuradores perquè és evident que amb grans depuradores no funciona, sinó en petites, però llavors clar, ja que vosaltres proposàveu això, proposàvem fer-ne més, petites i que siguin amb mètode biològic. D’aquesta manera tot anirà més... encara que se‘n hagin de posar més, això no és un problema.

El Sr. Josep Arasa del grup ERC: Admetem la modificació i acabaríem a l’apartat dos: demanem que es calendaritzi la nova construcció de depuradores o l’obertura de depuradores existents que actualment no realitzen la seva funció, prioritzant els criteris de depuració biològica. Seria així. Perquè correspon a més a més aquest escrit, es reflecteix en el punt anterior, quan estem dient habilitant més depuradores distribuïdes per les poblacions de la Conca i la reobertura de les existents.

La Sra. Alcaldessa Imma Ferret: Molt bé, aleshores es transcriuria la proposta segons ha llegit el regidor d’Esquerra si tothom està d’acord.

El Sr. Josep Arasa del grup ERC: Si fos necessari, els criteris convencionals desapareix de l’apartat dos.

La Sra. Alcaldessa Imma Ferret: Té la paraula el regidor dels socialistes

El Sr. J. Oriol Torrents del grup PSC: Només sobre aquest tema si que, en el tema de la capa freàtica pot merèixer un estudi a part però en tot cas també seria l’ACA qui pensem que li pertocaria fer-lo, donat que són aigües subterrànies que també són de la seva competència. A més a més, no hem d’oblidar que el riu Foix és un riu estacional, d’acord? Té unes crescudes importants i unes èpoques de severa sequera, com molts rius mediterranis, però aquest també. Si feu un recorregut al llarg del riu Foix trobareu que en el seu curs a part de l’aigua que corre, també hi ha espais on no hi corre aigua apareix aigua estancada perquè hi ha una corrent d’aigua subterrània que el va seguint, només cal que seguim tros avall aquí el riu Foix i és així. Però en tot cas que quedi molt clar que el riu Foix és un riu de crescudes, de sequeres, etc., és un riu estacional. També pel que fa referència a la moció, que ja vam comentar-ho el dia de la Comissió Informativa, nosaltres demanaríem que en l’apartat aquest que fica: i a totes les entitats, institucions de la vegueria Penedès vinculades amb el medi ambient i la millora ecològica del territori, substituir això per enviar la moció a tots els ajuntaments de la comarca.

La Sra. Alcaldessa Imma Ferret: Té la paraula el (és interrompuda)

El Sr. Josep Arasa del grup ERC: Si se’ns permet, no fa falta, puc entregar-li a la secretària la relació d’entitats ecologistes de la vegueria.

La Sra. Alcaldessa Imma Ferret: Entenem doncs que es faria la tramesa quan es diu a totes les entitats, institucions de la vegueria Penedès vinculades amb el medi ambient i la millora ecològica del territori el llistat que s’ha adjuntat a la Sra. Secretària. Si hi ha alguna altra aportació? Si que és cert que l’aigua és una qüestió de la qual se’n parla, se n’ha de parlar i segurament se’n parlarà i molt, sobre tot el tema de sanejament en tant que les millores que ha de comportar el bon ús de l’aigua i com es gestiona, és una cosa de tots i en aquest sentit el treball de com l’utilitzem, com la recuperem i com la retornem, doncs ha de ser a instàncies de tothom i que l’assumeixi qui en tingui la competència però per això estem aquí, per intentar treballar-ho entre tots. En tot cas, procediríem a la votació.

**Votació**

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: Convergència i Unió: Votarem a favor de la moció

La Sra. Alcaldessa Imma Ferret: La Sra. Secretària tenia alguna pregunta?

Sra. Secretària: Les institucions Vegueria Penedès..., hi ha la Vegueria Garraf i la Vegueria Anoia també...

La Sra. Alcaldessa Imma Ferret: No, la vegueria Penedès té l’àmbit territorial que inclou el gran Penedès que es diu, que inclou el Garraf, una part del Baix Penedès, gairebé tot i l’Anoia, una part important de l’Anoia. L’Anoia nord crec que quedaria exclosa però l’Anoia sud, que em sembla són 6 municipis, ara no sé si són 6 inclosos o exclosos. Ara si, la votació.

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: Votarem a favor

La Sra. Alcaldessa Imma Ferret: Esquerra Republicana

El Sr. Josep Arasa del grup ERC: Sí.

La Sra. Alcaldessa Imma Ferret: La CUP

La Sra. Amanda Gallego del grup PA-CUP: Sí.

La Sra. Alcaldessa Imma Ferret: Socialistes

El Sr. J. Oriol Torrents del grup PSC: Votarem a favor

La Sra. Alcaldessa Imma Ferret: Amb tots els vots favorables quedaria aprovada per unanimitat

**La proposta de resolució amb les esmenes incorporades és aprovada** **per UNANIMITAT** amb 13 vots a favor (8 regidors del grup PSC, 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**7.2- MOCIÓ A PROPOSTA DEL GRUP PA-CUP PER UNS SERVEIS FUNERARIS PÚBLICS COMARCALS (X2017000267)**

La Sra. Alcaldessa Imma Ferret: Té la paraula el regidor Jordi Salguero de la CUP

Llegeix la moció el Sr. Jordi Salguero

Arran de la denúncia reiterada de la Síndica de greuges de Vilafranca en què alerta de l’augment de queixes  per part de moltes usuàries i usuaris del cost que suposava la contractació de serveis funeraris.

Els enterraments a la comarca de l’Alt Penedès ha assolit uns preus desorbitats en relació amb els serveis prestats tenint en compte tant la necessitat bàsica d’aquest servei, com la transcendència del mateix.

Si be diverses directives europees i lleis estatals han apostat y exigit mesures per a la liberalització de certs serveis que s’oferien des dels municipis, aquesta mesura en molts casos no es compleix i en la majoria de vegades no en resulta un abaratiment real de costos per a l’usuari. L'aprovació d'una directiva europea l'any 2006 per la liberalització dels serveis i la llei de transposició del 2007, que obligava a tots els estats membres de la UE a aplicar-la, va provocar que l'any 2010 la Generalitat aproves un decret d'aplicació d'aquest directiva obligant a totes les administracions públiques a complir-lo. Tot i això, la liberalització aplicada als serveis funeraris ha tingut molt poc recorregut, ja que molt pocs ajuntaments han suprimit de les ordenances les restriccions que dificultaven el lliure mercat.

En una situació on no existeixen pràcticament empreses públiques que prestin els serveis funeraris i en un marc econòmic on l’anomenada lliure competència (o lliure mercat) no garanteix un abaratiment del cost o una millora del servei. Entenem lògic buscar alternatives viables a aquesta situació.

Tot i que, segons el text de l’article de LRSAL referent a «cementiris i activitats funeràries», aquest servei no es defineix com a “Servei Públic”, existeix la possibilitat de crear una empresa publica que ofereixi i gestioni aquest servei en base als articles 86.1 i el 7.4 de la LRBRL i 128.2 de la CE.

Atès que difícilment un municipi de la nostra comarca pot costejar unilateralment un servei d’aquesta magnitud i aprofitant l’existència dels ens supramunicipals existents com el Consell Comarcal del Alt Penedès, que faciliten la gestió i fan possible l’existència de serveis coordinats entre municipis optimitzant-ne els recursos

**Poble Actiu – CUP demanem:**

PRIMER. Instar al Consell Comarcal de l’Alt Penedès a estudiar vies per a la creació d’una empresa pública de serveis funeraris que doni servei a tota la comarca, en base a la legislació esmentada en el text anterior.

SEGON. Que aquest ajuntament es comprometi a finançar, si fos necessari, una part de la despesa prèviament acordada amb el Consell Comarcal per a la creació de l’esmentada empresa pública.

**Intervencions**

La Sra. Alcaldessa Imma Ferret: Moltes gràcies. Tenen la paraula els grups. Comencem amb el regidor de Convergència

El Sr. Joan B. Rubio de CIU: Realment, com diu la CUP, no ens podem ni morir perquè val molts diners. Però parlant d’aquest tema, dius que hi ha dos puestos per enterraments a la comarca, em sembla que són tres. A Subirats també tenen tanatori propi

La Sra. Alcaldessa Imma Ferret: Tenen sala de vetlla

El Sr. Joan B. Rubio de CIU: Per això són tres

El Sr. Jordi Salguero del grup PA-CUP: No és un tanatori, és una sala de vetlles

El Sr. Joan B. Rubio de CIU: Però fa enterrament, des d’allà surt l’enterrament. Que és una filial dels del Vilafranca. Són els mateixos que Vilafranca. Per tant, és un problema que és delicat, perquè Vilafranca per menos de 6000€ pràcticament no pots fer un enterrament, no? Sant Sadurní si que està entre els 2500 o 3000€, ja baixa molt, i a Subirats també baixa bastant. Però és un tema per discutir-lo i intentar posar en funcionament alguna cosa perquè és molt important que hi ha molta gent que no pot arribar a aquests costos de fer un enterrament. Per tant, estarem d’acord amb la moció i creiem que des del Consell Comarcal també s’hauria d’apretar a veure si es pogués aconseguir intentar fer una empresa pública. A Vilafranca es va intentar, va haver una empresa que es va intentar, tenien un lloc per fer-ho, l’ajuntament havia donat permís per fer-ho, i la gent, l’entorn que viu allà, no va voler i no va permetre que es fes. Era una empresa privada, precisament un dels socis era d’aquí de Monjos, un dels socis, i doncs estava per fer-se, ja estava ja hasta contractat ja la feina i al final es va tirar endarrere perquè la gent de l’entorn no va voler que allà es fiqués allò. Crec que també havien de col·laborar una mica, perquè segurament hauria baixat el preu però molt, és clar, era una cosa privada que haurien hagut de lluitar contra els altres i hauria pogut ser molt més barato. Però clar, no es va permetre, ara s’hauria d’intentar buscar un altre lloc i una altra gent que s’hi dediquessin i volguessin fer-ho. Per la nostra part donem suport a la moció.

La Sra. Alcaldessa Imma Ferret: Té la paraula el regidor d’Esquerra Republicana

Esquerra Republicana- és evident que és una necessitat poblacional que aquí en aquest municipi hauríem d’anar millorant però que una primera aportació i un primer pas seria aquesta entitat comarcal que realment des d’un servei públic pogués donar servei i fer la competència a aquestes entitats públiques que fan negoci amb la mort.

La Sra. Alcaldessa Imma Ferret: La CUP té la paraula

El Sr. Jordi Salguero del grup PA-CUP: per clarificar alguns punts, nosaltres hem presentat també aquesta moció perquè ja s’estan duent a terme propostes d’aquesta manera al Maresme i em sembla que al Bages també. Apostem per l’empresa pública perquè que hi hagi una altra segona empresa privada no sempre assegura que el cost sigui baix, pot ser, però no pot ser. El fet de que sigui pública i entenem que és un servei que hauria de ser públic perquè tothom s’ha de morir tard o d’hora, i creiem que és important que aquesta empresa sigui pública.

La Sra. Alcaldessa Imma Ferret: Té la paraula el regidor dels Socialistes

El Sr. J. Oriol Torrents del grup PSC: El que s’està demanant és una proposta d’estudi. Creiem que és positiu. Es tracta de valorar la possibilitat de si aquest servei pot ser un servei més o menys mancomunat, per diferents municipis de la comarca. Dir que el nostre municipi és lliure, pot venir qualsevol empresa que nosaltres no tenim cap contracte amb cap empresa que aquí efectuen enterraments dos d’aquestes tres empreses que hi ha a la comarca. Ho veiem correcte, creiem que és cap on s’ha de caminar. Les empreses privades potser si que si n’hi haguessin 5 o 10 potser hi hauria una competència però avui la realitat és que això no és un monopoli però és un oligopoli, on es fiquen, hi ha uns pactes que no existeixen, que fan que els preus siguin els que siguin i realment és exagerat. Per tant, trobem encertada la proposta

La Sra. Alcaldessa Imma Ferret: El que si que és cert és que els serveis funeraris és un servei necessari i com a tal hauria de ser de fàcil accés a tothom. En aquest sentit poder optar a un servei per tota la ciutadania per igual, amb uns costos assumibles, no tant desorbitats com fins ara s’estan duent a terme, doncs val la pena treballar-hi conjuntament amb un ens com pot ser el Consell Comarcal o qualsevol altre ens supramunicipal que ho pugui gestionar. Si més no, com diu el regidor, estudiar-ho i arribar a una millora per la ciutadania perquè en el fons el que busquem és un servei que sigui adequat, assequible i que tothom pugui accedir-hi de forma per igual. Si no hi ha cap més aportació, procediríem a votació.

**Votació**

La Sra. Alcaldessa Imma Ferret: Convergència i Unió

El Sr. Joan B. Rubio del grup CIU: Votarem a favor

La Sra. Alcaldessa Imma Ferret: Esquerra Republicana

El Sr. Josep Arasa del grup ERC: Votarem perquè sigui pública

La Sra. Alcaldessa Imma Ferret: La CUP

El Sr. Jordi Salguero del grup PA-CUP: Sí

La Sra. Alcaldessa Imma Ferret: Socialistes

El Sr. J. Oriol Torrents del grup PSC: Votarem a favor

**La proposta de resolució és aprovada** **per UNANIMITAT** amb 13 vots a favor (8 regidors del grup PSC, 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

8.- DONACIÓ DE COMPTES DECRETS D’ALCALDIA.

El Ple pren coneixement dels decrets que ha dictat l’Alcaldia des de la darrera sessió de la plenària ordinària, així com la notificació d’aquest que correspon, i que en síntesis són:

Decret 7 de 07/03/17 de convocatòria ple mes de març

Decret 8 de 21/03/17 de procés de consulta ciutadana reglament servei de biblioteca.

Decret 9 de 10/03/17 d’aprovació modificació pressupost 3/2017

Decret 9 bis de 21/03/17 de procés de consulta ciutadana ordenança mercat de venda no sedentària

Decret 10 de 21/03/17 de procés de consulta ciutadana ordenança ocupació via pública taules i cadires

Decret 11 de16/03/17 d’altes padró d’habitants mes de gener.

Decret 12 de 16/03/17 d ’altes padró d’habitants mes de febrer

Decret 13 de 31/03/17 d’aprovació modificació pressupost 5/2017

Decret 14 de 31/03/17 d’ampliació jornada tècnic monitor esports a partir del 01/04/17

Decret 15 de 07/04/17 d’ inici expedient de reclamació patrimonial a instància de Sra. M- Luisa Cáceres García per caiguda al carrer Raval de Sant Martí.

Decret 16 de 10/04/17 de constitució comissió estudi reglament servei de biblioteca.

Decret 17 de 10/04/17 de constitució comissió estudi ordenança mercat de venda no sedentària

Decret 18 de 10/04/17 de constitució comissió estudi ordenança ocupació via pública taules i cadires .

La Sra. Alcaldessa Imma Ferret: Com és donació de comptes no procedeix la seva votació, però si hi ha algun aclariment per part dels grups. Per part de Convergència.

El Sr. Joan B. Rubio del grup CIU: No

La Sra. Alcaldessa Imma Ferret: Esquerra Republicana.

El Sr. Josep Arasa del grup ERC: No

La Sra. Alcaldessa Imma Ferret: La CUP

La Sra. Amanda Gallego: No

La Sra. Alcaldessa Imma Ferret: Socialistes

El Sr. J. Oriol Torrents del grup PSC: No

**9.- TORN OBERT DE PARAULA.**

La Sra. Alcaldessa Imma Ferret: M’agradaria fer referència al que ja us vam anunciar ala Comissió Informativa o l’Audiència, si a l’Audiència, quan es va comunicar la defunció del Sr. Miquel Beneito. El Miquel Beneito va ser regidor pel grup del PP durant el passat mandat 2011-2015 i avui m’agradaria posar-ho de manifest davant del plenari en tant que va ser regidor d’aquest consistori i que vam lamentar la seva mort. Malgrat vam tenir-ne coneixement aquest mes de març, a finals, la defunció es va produir al mes de febrer. En aquest cas, m’agradaria traslladar les mostres de condol per part de tot el consistori a la seva família i amics i que descansi en pau.

La Sra. Alcaldessa Imma Ferret: Ara sí, donarem la paraula als grups. Té la paraula el regidor de Convergència

El Sr. Joan B. Rubio del grup CIU: Només un petit agraïment. He vist que ja s’ha tret la placa dels caçadors de la plaça del mercat. Res més a dir.

La Sra. Alcaldessa Imma Ferret: Molt bé, gràcies. Té la paraula el regidor d’Esquerra Republicana.

La Sra. Montserrat Montfort del grup ERC: Bueno, a veure, jo m’adreçaria al regidor d’obres. Una part de les escoles velles de la Ràpita està tancada i avui igual que el mes de maig del 2016 els hi vam plantejar el tema. Paral·lelament associacions, entitats i locals municipals d’allà la Ràpita no tenen lloc on guardar els estris, fer reunions i coses diverses. L’edifici el va fer el poble i és perquè l’utilitzi el poble. Perquè no permetem que les entitats puguin utilitzar l’edifici?

La Sra. Alcaldessa Imma Ferret: La pregunta anava dirigida al regidor d’Obres però entre el regidor d’Obres i la regidora de Cultura us ho poden contestar. Té la paraula el regidor d’obres, per al·lusió.

El Sr. Raimon Gatell del grup PSC: Estem treballant el tema, estem arreglant una part per fer servir una part de les escoles velles de La Ràpita la i amb la regidora de cultura estem fent reunions per mirar qui pot fer servir aquestes escoles velles, estem adequant les escoles velles perquè les puguin fer servir les entitats.

La Sra. Esther Marmaneu del grup PSC: Bona tarda a tothom. Com bé diu el Raimon, es va fer una reunió el 7 de febrer amb les entitats de la Ràpita on se’ls va exposar que la intenció des de l’ajuntament era rehabilitar o ajustar l’espai de les escoles velles per donar-li un ús. D’aquesta reunió es va extreure les necessitats de les entitats. Una d’elles era l’espai d’emmagatzemar, perquè lo que és el magatzem que tenen darrera de l’Antistiana se’ls ha quedat petit per entitats com són el teatre o els joves de la festa del Most o fins i tot els diables. El cos central de lo que són les escoles velles és lo que s’ha adequat per fer aquestes sales de reunions per les entitats de tot el municipi, no solsament de la Ràpita. Si que és cert que estem falts d’espai, necessitem aquest espai, hi ha moltes entitats que ens demanen llocs per reunir-se i bueno, un d’aquests espais podria ser perfectament les escoles velles de la Ràpita. S’està acabant d’adequar amb totes aquestes necessitats que ens van plantejar i properament, el 27, aquesta setmana, dijous, ens reunim amb una d’elles per acabar de reubicar i aclarir perquè a partir del setembre puguin començar a fer ús de les instal·lacions de les escoles velles de la Ràpita.

La Sra. Alcaldessa Imma Ferret: Molt bé, més qüestions.

La Sra. Montserrat Montfort del grup ERC: A part d’això, comentar que igual hi ha alguna entitat que no s’ha assabentat que heu fet la reunió.

La Sra. Alcaldessa Imma Ferret: Quina entitat?

La Sra. Alcaldessa Imma Ferret: Les Puntaires, per exemple

La Sra. Esther Marmaneu del grup PSC: Van estar convocades. Estan assabentades.

La Sra. Montserrat Montfort del grup ERC: Només a la regidoria de Serveis Socials i Sanitat. Durant el mes d’agost a la Ràpita no hi va haver servei mèdic, cap dia. A veure si s’havia iniciat alguna gestió per evitar que aquest any al menys a l’estiu hi hagi servei mèdic, que no torni a passar el mateix

La Sra. Alcaldessa Imma Ferret: Té la paraula la regidora

La Sra. M. Filomena Martínez del grup PSC: El passat mes de.. no vull equivocar-me... febrer... ens vam reunir amb la Dra. Puig que és del departament de sanitat, vam fer-li arribar aquestes mancances que teníem, aquestes i altres, i estem a l’espera de resposta d’ells que compleixin els horaris. Nosaltres fem la demanda, nosaltres ens reunim, nosaltres protestem, nosaltres ho fem arribar, però és el departament de sanitat, el departament de salut, i no sé, si vosaltres que esteu allà, amics d’aquesta gent, a veure si ens podeu fer un cop de mà perquè a la Ràpita tinguem metge.

La Sra. Montserrat Montfort del grup ERC: Annexa amb aquest mateix punt, hi havia que es va comentar també que el consultori de la Ràpita, la gent que a l’esperar-se allà, poguessin utilitzar l’interior de la sala de l’Antistiana, o be s’indicaria o es posarien cadires i de moment no s’ha fet.

La Sra. Alcaldessa Imma Ferret: En principi es va traslladar i això us ho explicarà millor la regidora.

La Sra. M. Filomena Martínez del grup PSC: es van posar cadires a dins de la sala perquè puguin ocupar l’espai que vulguin.

La Sra. Montserrat Montfort del grup ERC: res més

El Sr. Josep Arasa del grup ERC: De cara al regidor nosaltres no hem acabat. Al regidor de neteja, voldríem saber en front de les cagarades de gos que és un greu problema municipal, recorrent a totes les queixes de veïns i veïnes, a totes les audiències i plens públics sempre és el tema que surt. Anem per alguns carrers i casi bé hem de fer tombarelles per esquivar les porqueries de les voreres. Està previst algun pla de neteja efectiva

La Sra. Alcaldessa Imma Ferret: Té la paraula el regidor de neteja i via pública.

El Sr. Francisco Garcia del grup PSC: Hola, como se ha hablado más de una vez, se han hecho reuniones con empresas que se dedican al tema del ADN de los gossos, y ha habido diferencias entre las dos empresas. Una es de Sevilla y la otra la Universidad de Barcelona. Y en el tema de la suciedad de los gossos si no podemos utilizar el ADN para identificar que gos el que ha dejado la caca, mal lo tenemos, no aquí, en todos los municipios de toda España

El Sr. Josep Arasa del grup ERC: Perdó, jo no parlava d’identificar, de moment, d’identificar els gossos sinó de neteja

El Sr. Francisco Garcia del grup PSC: Sí, sí. Nosotros tenemos una empresa de limpieza que diariamente está limpiando el pueblo, tenemos una cantidad de gente y no cubre todas las calles en todos los momentos. No podemos estar detrás de todos los perros en cada momento. Es imposible. Como aquí, como en Vilafranca. Si usted me dice que hay un pueblo aquí alrededor que no tiene una caca de perro, iré allí y diré a ver como lo hacéis y lo haré

El Sr. Josep Arasa del grup ERC: No, no, no cal extrapolar sinó simplement saber que hi ha màquines inclús, que hi ha capacitat d’agafar i de neteja i fins i tot hi ha un concepte que se’n diu civisme i que hem reclamant en aquest consistori diferents vegades. Quan començarem realment una campanya de civisme més enllà d’un cartell o tres grafits posats a terra? Realment és un problema, un problema que s’acaba de reconèixer també aquesta vegada aquí i com és normal sembla que es justifiqui, o com és habitual en altres localitats sembla que es perdoni... però realment ens és un problema. Llegiré una carta d’un veí: aquest dematí he hagut, a les 6:50, he hagut de trucar a la policia en sortir de casa a llençar les escombraries. He hagut de córrer cap a casa perquè em perseguien 3 gossos grans. Pel carrer Muntanyans cantonada Dr. Torroja. No és la primera vegada que truquem ja que són els mateixos de sempre. És el cas d’uns gossos que sabem quins són i a quin domicili estan. Continuem sense tenir solució. Algun dia, afegeix el missatger, algun dia prendrem mal amb això. Si enganxa alguna canalla, gent que passeja altres gossos, no és culpa dels gossos, evidentment, sinó de l’amo. Ens parla també de la plaça del Most, on hi ha una veïna i diferents veïns que els porten sense lligar. Direcció via del tren. Ens parla de merda en bastants altres llocs. Aleshores, si no tenim una campanya seriosa de civisme i una campanya paral·lelament de neteja, la situació se’ns va allargassant i d’això ja hi portem dos anys que en totes les audiències, en tots els plens, quan es dona la paraula a algun veí o veïna dels pocs que assisteixen a aquests actes, sempre surt el mateix tema. És el moment, crec jo, per no donar-hi més tombs, per trobar solucions. Nosaltres des d’Esquerra en proposaríem alguna per molt arriscada que fos, i no seria precisament la de l’ADN que ens constaria tants diners com lo del castell de Penyafort. Hi ha solucions més econòmiques i que realment poden agafar i ajudar-nos, sabent els llocs, per exemple aquesta carta ens ensenya el carrer Muntanyans, la plaça del Most... perquè no s’instal·la en últim extrem unes videocàmeres? Que ens pugui definir amb el risc que tot això porta. Perquè no s’agafa i s’engega d’una vegada aquestes campanyes de les quals estem parlant de civisme? Perquè no s’emprenen de debò accions per acabar amb aquest problema?

La Sra. Alcaldessa Imma Ferret: Crec que la millor campanya contra l’incivisme és la prevenció. En aquest sentit, de campanyes cíviques n’hem fet, en fem, en publiquem, però si no hi ha prou consciència de la responsabilitat que comporta tenir un animal de companyia, és evident que no solventarem el problema. Netejant més els carrers quan diuen que som dels municipis més nets que es troben malgrat hi hagin les deposicions i excrements d’animals en via pública, en llocs que són molt concorreguts i moltes vegades i que realment és una falta de civisme molt greu i molt gran, realment és difícil i és un problema que tenim, no només aquí, sinó a molts altres municipis i que costa molt d’eradicar. Campanyes de civisme giren a l’entorn de la prevenció i sobre tot amb els més menuts a les escoles. En aquest sentit dir que la Mancomunitat està engegant tota una campanya mediambiental de treball amb les escoles i amb la qual també ens hi hem adherit i ens hi afegim i esperem que properament es puguin dur a terme. És un problema social, en el sentit que hi ham molts veïns i veïnes que tenen gossos i que per sort, no són la immensa majoria que els tracta amb incivisme. Perquè sinó si que poder no podríem sortir al carrer al menys sense unes botes ben altes. En aquest sentit no pel fet de netejar més s’és més net. A mi sempre m’havien dit que no és més net qui més neteja sinó qui menys embruta. En aquest sentit dir que cal una consciència col·lectiva molt més gran de que la tinença d’animals comporta unes responsabilitats que és el fet de no deixar les deposicions del teu animal de companyia a la via pública. I aquí si que podem treballar-hi i treballem i per molt dificultós que és de vegades aconseguim enganxar en aquell moment que l’animal fa la deposició i no recull el seu amo o mestressa aquest excrement. Llavors és quan venen les multes i en fem. Això el regidor de governació en pot fer un recull, però realment costa molt enxampar quan es fa aquest delicte. Realment aquesta poca consciència de que has de recollir allò que embrutes, encara falta. Entenem que campanyes cíviques que girin a l’entorn de l’educació, doncs han d’anar cap a aquí i és el que estem intentant treballar ara amb la Mancomunitat. No sé si el regidor de governació vol afegir alguna qüestió més?

El Sr. J. Oriol Torrents del grup PSC: Hi ha uns espais al nostre municipi, en general es neteja a tot arreu, però hi ha uns espais que es netegen diàriament, que és al voltant de les escoles, institut i consultori. Són espais que per afluència i utilització, es netegen diàriament i tot i així es neteja a dos quarts de vuit del dematí i a dos quarts de nou podem trobar ja el regal. A la plaça del Most s’ha multat. Els gossos que vostè comenta, si són els que crec que són, s’ha mulat crec que tres vegades. Jo l’únic que em queda és anar jo, agafar-los i portar-lis, ja més no puc fer. El tema de la campanya d’ADN no costa diners. Amb el que es recapta de les sancions es cobreix la seva despesa. I si té a bé fer-nos arribar la llei que permet les videocàmeres al carrer, que ens ho faci arribar perquè avui dia és molt complicat, s’ha de justificar d’una manera molt important i no sé si unes defecacions de gos o uns gossos sueltos al carrer són prou importants com perquè ens deixin ficar una càmera de vigilància. En tot cas, hi estem treballant, és un tema que en som conscients i no des de fa dos anys, perquè alguns portem alguns anys més que dos i això ja fa temps que s’arrossega, per desgràcia, tot i que en el Nosaltres crec que fa tres o quatre edicions sortia un rètol allà, no era la primera sinó la segona vegada que es ficava una pàgina dedicada a això. Hi estem treballant i continuarem treballant.

El Sr. Josep Arasa del grup ERC: Estic ben sorprès de que el civisme es delegui a les escoles, o a la Mancomunitat i realment no s’assumeixi des de la junta de govern. Realment, és una sorpresa. Segueixo amb les preguntes

La Sra. Alcaldessa Imma Ferret:La CUP tenia una aportació, ha demanat la paraula

La Sra. Amanda Gallego del grup PA-CUP: Nosaltres tenim dos coses a comentar en funció d’aquest tema. Nosaltres hem proposat reiteradament altres vegades quan ha sortit el tema, si que és veritat que hi ha campanyes de civisme, però comentàvem que potser en els llocs on hi ha més afluència o on se sap que hi ha més afluència de gossos pels llocs aquests que dius que reiteradament han multat a gent, una de les coses que es podia posar, no una videocàmera perquè nosaltres si que amb aquest tema no estaríem gens d’acord ja que creiem que atempta a la intimitat de les persones, nosaltres el que proposem és posar les papereres típiques on hi hagi un dispensador de bosses que a l’igual algú d’aquests senyors i senyores que els heu multat, s’inspiren en algun moment l’agafi i l’utilitzi. En llocs més concorreguts posar-li i que si hi és, no tenen l’excusa en aquell moment que no ho han pogut treure perquè no tenia una bossa a mà, perquè això segurament és la primera excusa que us poden donar més d’una vegada.

La Sra. M. Filomena Martínez del grup PSC: A Vilafranca van desaparèixer totalment les bosses als dispensadors. No duraven ni dos segons, desapareixien. I estic d’acord amb que hi hagin les bosses i tot això però jo entenc que és una responsabilitat de qui té l’animal. Jo pago la sorra del meu gat, m’entens? Cadascú que tingui el seu animal ha de fer-se càrrec. I això que estava dient l’alcaldessa, no deleguem a ningú, simplement treballem conjuntament amb la Mancomunitat, treballem conjuntament amb les escoles perquè són els nostres nens, la nostra canalla, i els que viuen al nostre municipi, i treballem amb ells perquè ells, més grans, els hi puguin dir als seus pares, al seu veí que va pel camí de Sardinyola deixant les caques del seu gos, que el reculli. Val? A qualsevol que vegin. Hem de treballar des de ben petits. I això que dius està molt bé, però és una utopia a vegades, perquè ja s’ha provat. Desapareix.

La Sra. Alcaldessa Imma Ferret: Demana la paraula la CUP.

El Sr. Jordi Salguero del grup PA-CUP: Fa dos mesos vaig estar a Sant Joan de les Abadesses, em sembla que és un poble que és semblant a aquest, vaig passar per dos pipicans i pel tot el carrer hi havia dispensadors de bosses i no faltava ni una. Estava netíssim. Sempre hi pot haver la contra, no sempre van malament, jo crec que es pot fer una prova pilot o buscar alguna manera i si no funciona, es busquen altres, però crec que el no pel davant...

La Sra. M. Filomena Martínez del grup PSC: No dic el no pel davant.

El Sr. Josep Arasa del grup ERC: I aquesta ha sigut una proposta que s’ha anat repetint en aquesta casa i en aquests plens, eh?

La Sra. Alcaldessa Imma Ferret: En qualsevol cas.

El Sr. J. Oriol Torrents del grup PSC: Vosaltres sabeu que en l pressupost hi havia una partida dedicada a crear uns espais canins que no són uns pipicans, són espais canins o com s’anomenin. El fet de que tu fiques en un parc o en una plaça una paperera amb un adjacent de dispensador de bosses, d’alguna manera estàs autoritzant a que allà es pugui fer, o sigui, les paraules s’han d’interpretar en el sentit global, no entengueu ara... però en política crec que la nostra manera d’entendre és que en els parcs i en els jardins, els gossos no han de fer les defecacions. Es pot mirar quins llocs trobem, precisament tu saps que davant de casa teva és un espai d’afluència, però potser s’hauria de posar en el parc de davant, no a la plaça del Most, és una cosa que es pot mirar però les nostres experiències en aquest cas, vull dir Sant Joan de les Abadesses potser els hi funciona, les dos que hem mirat nosaltres i quan hem treballat aquest tema, no acabaven de funcionar i fins i tot en algun moment es va fer repartiment de bosses i tot això.

La Sra. Alcaldessa Imma Ferret: Té la paraula Esquerra

El Sr. Josep Arasa del grup ERC: Canviant ja de tema i en vista que no acabem de trobar el desllorigador d’aquest problema que és un problema greu, comença a ser-ho si no fa temps ja que ho és, que és el civisme. Voldríem preguntar a la regidora de Serveis Socials el dia 28 de març recordar-li, la Diputació de Barcelona a través de l’àrea de territori i sostenibilitat, va obrir la convocatòria de subvencions als municipis per l’adquisició d’habitatges amb l’objectiu d’ampliar el parc municipal d’habitatges. Es tracta d’una línia d’actuació per fer front a la situació excepcional d’emergència habitacional. Ens hem acollit des d’aquest Consistori a aquesta oferta?

La Sra. M. Filomena Martínez del grup PSC: Ens estan fent arribar i a nivell pressupostari ho estem treballant, habitatges. Un dels habitatges que ens va arribar últimament va ser des d’una oficina bancaria, ADIGSA ha de donar el vist i plau perquè és ADIGSA qui ve i ens ofereix, com a primer comprador, i estem això, esperant això, habitatges en condicions que ADIGSA també doni l’ok i nosaltres puguem comprar algun i amb això estem disposats de comprar-lo.

El Sr. Josep Arasa del grup ERC: La meva pregunta, en principi anava de si ens hem acollit o no a l’oferta que en aquests moments ha fet la Diputació a través d’aquesta àrea de territori per l’adquisició d’habitatges

La Sra. Alcaldessa Imma Ferret: Vol dir una altra cosa. Si que és cert que la Diputació de Barcelona va obrir, va encetar una línia d’ajuts per l’adquisició d’habitatges, una dotació total, si no recordo malament, de dos milions d’euros, em sembla, per tota la demarcació de Barcelona, i en aquest sentit , no m’he llegit explícitament les bases però si que es destinaven a ens locals per l’adquisició d’habitatge per posar-lo a destinació d’habitatge social. No ens hem acollit a aquestes subvencions. Perquè? Ens hem acollit a la llei que així s’estableix que les entitats bancàries que tenen a les seves carteres ofertes d’habitatges, ho posin en coneixement dels ajuntaments i puguem optar a oferta de tracte i poder adquirir en primer instància aquests habitatges per posar-lo a disposició d’habitatge social. I aquí si que ens hi hem acollit. Nosaltres ara disposem d’uns diners que estan provinents de la Societat municipal d’habitatges, de quan es feien les promocions d’habitatge social i aquests diners que també provenen de termes urbanístics, s’han d’utilitzar per habitatge social. I amb aquests diners que hi ha proposàvem de poder adquirir alguns d’aquests habitatges que ens proposaven des de les entitats bancàries. Com es fa això? Les entitats bancàries ho proposen a l’ajuntament. L’ajuntament tenim si no recordo malament 10 dies hàbils per dir si optem o no a aquesta oferta d’habitatge. En el moment que diem que volem veure aquests habitatges, ho posem en coneixement d’ADIGSA, que és l’Agència d’Habitatge de Catalunya, doncs qui fa la valoració de com estan aquests habitatges i si realment s’adiuen al preu que ofereixen les entitats bancàries i si cal fer una inversió molt costosa o no per part de l’ajuntament a l’hora de comprar-los. I aquí estem, amb aquesta valoració d’ADIGSA, ens han ofert dos habitatges al municipi, dels quals volem optar a posar-los a disposició de lloguer social si així es veu convenient i ara estem pendents d’ADIGSA que ens digui si realment la valoració o no però el tràmit està fet. Lo que són els ajuts no, perquè enteníem que la quantia tampoc seria massa, però com ja disposàvem d’uns diners que hem de disposar a habitatge, enteníem que això era més ràpid.

El Sr. Josep Arasa del grup ERC: De quants pisos buits disposa aquest municipi per emergència social o habitacional, perdó

La Sra. M. Filomena Martínez del grup PSC: És ADIGSA qui ho gestiona, nosaltres com a ajuntament no ho tenim. Ara per exemple s’ha gestionat un d’emergència social.

El Sr. Josep Arasa del grup ERC: Ja fa més d’un any se’ls va demanar la relació d’habitatges buits del municipi i fins i tot els hi vàrem demanar la realització d’un cens d’habitatges buits i se’ns va contestar que serien els bancs qui ho donaríem. Ara tornem a sortir després d’un any amb el mateix tarannà i la mateixa resposta, que esperem els bancs, que esperem ADIGSA... ja sabem al cap i a la fi quants habitatges hi ha desocupats al municipi?

La Sra. Alcaldessa Imma Ferret: Habitatges desocupats al municipi en tenim coneixement en tant de les carteres dels grans tenedors per llei tenen l’obligació de comunicar a l’ajuntament quan tenen habitatges buits. Buits en el sentit que han hagut de desnonar o de passar a ser d’ells d’alguna manera. En aquest sentit no ens ho comuniquen gaire i els hem d’anar requerint contínuament, però si que a través de Diputació vam demanar revisar el pla local d’habitatge. En un inici ens han dit que no però si ens han dit és que ens farien el pla d’acció d’actuació en termes d’habitatge que incloïa una diagnosi de quin era l’habitatge buit que ara està a disposició. I estem aquí, estem treballant a nivell tècnic a veure com s’engega tot aquest tràmit d’aquest pla. I en aquest sentit, a banda d’això, tenim que els grans tenedors, en aquest cas les entitats bancàries, ens posen en coneixement tots aquests habitatges que tenen en cartera.

El Sr. Josep Arasa del grup ERC: I quants són?

La Sra. Alcaldessa Imma Ferret: Ara ens han ofert tres... quatre. I d’aquests quatre n’hi ha dos que hem demanat.. un s’ha comprovat i l’altra s’ha demanat que es comprovi perquè ha de ser ADIGSA qui faci la valoració perquè el tràmit es fa així.

El Sr. Josep Arasa del grup ERC: En tot el municipi en aquests moments sabem que tant sols hi ha 4 habitatges que els bancs tinguin buits. És això?

La Sra. Alcaldessa Imma Ferret: No, sabem que hi ha 4 habitatges que els bancs han ofert a l’ajuntament. Aquests habitatges, si no recordo malament i sinó la Sra. Secretària em corregirà, són habitatges provinents d’embargaments per execucions hipotecàries. I en aquest sentit aquests habitatges l’ajuntament és el primer a qui se li ofereixen.

El Sr. Josep Arasa del grup ERC: Es a dir, no són habitatges buits

La Sra. Alcaldessa Imma Ferret: No.

El Sr. Josep Arasa del grup ERC: La pregunta continua sent quants habitatges desocupats tenim.

La Sra. Alcaldessa Imma Ferret: Els habitatges desocupats formaran part d’aquest pla que hem demanat a Diputació que ens busqui quins són el cens d’habitatges buits que tenim al municipi. Ho hem demanat a Diputació a través de catàleg de serveis per l’any 2017.

El Sr. Josep Arasa del grup ERC: Es a dir, que si que farem un cens, faran els de la Diputació, farà un cens d’habitatges desocupats i locals comercials?

La Sra. Alcaldessa Imma Ferret: Ens han dit que farien els habitatges desocupats

El Sr. Josep Arasa del grup ERC: D’acord. Voldríem seguir preguntant al regidor de serveis socials o la regidora de serveis socials, perquè és entre els dos. Ens estem referint a l’atur, en aquests moments, les xifres i l’evolució continuen mostrant-nos el fracàs evident de la política municipal, tal com ja anunciaven Comissions Obreres i UGT, donar una quantitat als empresaris per la creació d’un lloc de treball, com està fent aquest ajuntament a proposta del grup socialista, ho recordo, indistintament de l’edat o de la condició de treballador, no crea llocs de treball. Les dades de l’evolució de l’atur al mes de març són tossudes i molt significatives. A Catalunya segons dades de la Diputació, ho dic jo ja lo de la Diputació perquè no em tornin a preguntar com algunes vegades d’on es treuen aquestes dades, doncs igual com se’ls ha contestat altres vegades, són dades de la Diputació de Barcelona, l’atur va baiar el 2.04%. A l’Alt Penedès el mes de març van trobar feina 122 persones. A Vilafranca van trobar feina 57 persones. A Santa Margarida i els Monjos l’atur va augmentar. Ara ja són 471 persones aturades. Per comparar amb altres localitats semblants. A Gelida tenen el 13.77% d’atur. A Sant Sadurní al mes de març van trobar feina 15 persones. Tenen el 8,71% d’aturats. I Santa Margarida i els Monjos estem al 14.59%, molt per sobre de la mitjana comarcal que és del 12.02%. Ens prendrem seriosament el problema de l’atur al municipi o continuarem preguntant d’on han sortit les dades i fent números malabars per demostrar que el municipi ja va bé, com han intentat exposar a articles de la xarxa i en el seu “Nosaltres”.

La Sra. Alcaldessa Imma Ferret: Li respondré jo mateixa perquè des d’alcaldia som qui portem tot el tema d’ocupació i porto també la regidoria del servei local d’ocupació. En aquest sentit dir-vos que l’atur és un problema, és un problema aquí i arreu del país. Però és un problema que ha anat a la baixa malgrat moltes vegades des d’Esquerra s’ha entossudit a dir que totes les accions que es fan entorn del treball per buscar ocupació, doncs realment els dades que es donen són realment.. han anat millorant en aquests anys. Vam arribar a sostres de gairebé el vint i pico per cent d’atur. Ara estem com bé dieu al 14% que si que és per sobre de la mitjana de l’Alt Penedès, però que ha anat baixant al llarg d’aquests anys.

El Sr. Josep Arasa del grup ERC: I arreu de Catalunya també.

La Sra. Alcaldessa Imma Ferret: Sí, però ja partim d’una base alta, d’un atur alt, perquè som un municipi industrial, en el sentit que a més a més érem una àrea d’un sector industrial que va colpir bastant l’atur en el sentit que era components d’automoció, cimenteres, i era realment una part important de la davallada de l’ocupabilitat al municipi. Què s’ha fet? S’ha treballat moltíssim per sobre tot motivar i estimular les competències entre la població per tal que moltes vegades el tipus de persona aturada que tenim al municipi era personal no qualificat, i això comportava unes mancances importants que s’han anat millorant a través de la formació. Formació en molts aspectes que a través d’això molta gent ha aconseguit trobar feina. Què hem fet també? Doncs treballar molt amb les empreses del municipi, en el sentit que tenint un lligam estret a través dels prospectors d’empreses diferents que hem anat treballant, tenir aquesta relació directa amb les empreses a banda de conèixer quines són tot allò que des de l’administració podem aportar a l’empresa per la millora d’aquesta, però alhora també poder gestionar d’un dia per l’altre, les necessitats de personal que puguin tenir, i això és el que estem fent també des del servei local d’ocupació. Hem fet promocionar l’autoocupació, en el sentit que juntament amb la Mancomunitat, amb el servei d’iniciatives econòmiques, doncs hem treballat per l’emprenedoria. En el sentit que qualsevol persona que volgués tirar endavant el seu negoci, la seva idea d’empresa, tingui un servei que l’ajudi, l’assessori, l’acompanyi amb aquesta creació i no només empreses convencionals sinó empreses de tipus cooperatiu, perquè també hem apostat per l’economia social i solidària, entenent doncs que un altre tipus d’economia a nivell cooperatiu també és possible i un altre tipus d’economia que doni solució a les necessitats de poder trobar una feina a molta gent. Avui mateix hem fet una sessió juntament amb l’ADEC i amb la Mancomunitat a la qual 15 emprenedors s’han pogut assessorar sobre temes de fiscalitat, de contractacions, de com donar a conèixer el seu negoci, i ha estat una jornada prou entenedora i motivadora perquè molta gent que té la seva idea de negoci, pugui continuar treballant-hi per poder-ho tirar endavant. Què més hem fet? Doncs hem apostat també a banda de tot el ventall de formació i estimulació i acompanyament a la recerca de feina, incentivar la possibilitat de poder tenir subvencions a aquelles empreses del municipi que vulguin fer contractacions a persones del municipi i emprenedors i autònoms que es vulguin donar d’alta en aquest sentit. Si això no és apostar per la millora de l’ocupabilitat quan des de Diputació de Barcelona ens diuen que som un municipi on les dades i els resultats que s’obtenen, malgrat no són bons perquè mentre hi hagi una persona aturada, per mi no seran bons, ens posen al nivell de les accions que fem de municipis de més de 20.000 habitants. I moltes vegades ens posen d’exemple a Diputació de tota la gestió que es fa, de com es gestiona el servei d’ocupació i en aquest sentit m’agradaria fer públic i agrair tota la tasca que els tècnics des d’ocupació estan realitzant. Perquè realment tenim un club de la feina on és un referent a l’hora d’assessorar i acompanyar i en aquesta feina tant dura que de vegades representa per tanta gent el fet de trobar feina, de buscar feina. I aquí estem. Les dades no són bones? Són molt millors del que eren. I estem en aquet camí. Si dieu que pugen a mi em consten que no han pujat

El Sr. Josep Arasa del grup ERC: Les dades són falses, ja? Tornem amb això?

La Sra. Alcaldessa Imma Ferret: No estic dient que les dades siguin falses ni molt menys però realment, de les dades de nivell de comarca, és que ara no tinc davant totes les dades, perquè les està buscant l’Esther.

El Sr. Josep Arasa del grup ERC: Queda bastant clar que no hi ha les dades al davant perquè en aquest predicot s’ha partit d’una base totalment falsa, que és de que la majoria de treballadors fossin de la construcció. Els aturats que tenim de construcció són 45. Quan en restauració en tenim 87. I per ocupació elemental aquest mes de març n’hi havia 217. Jo no dic que no es faci bona feina, és evident que els tècnics fan una feina com els hi correspon, lloable, perquè a més amb les decisions polítiques que s’estan prenent, difícilment es pot estar fent una feina millor. I menys quan es parla realment amb aquests aturats, aturats que tenen marge entre 40 i 65 anys són la majoria dels nostres aturats. Aturats que estan seleccionats per estudis, aturats que realment corresponen a unes capes molt determinades que no s’estan protegint i s’està treballant el problema globalment. De tal manera que els Monjos és un dels municipis amb més atur a l’Alt Penedès. I que superi amb dos punts i escreix a la mitjana comarcal i que superi amb gairebé 7 punts la mitjana d’una població més o menys semblant com és Sant Sadurní, diu molt poc a favor de les nostres polítiques d’ocupació. I més quan s’està dient, igual que ho diu Le Pen, que s’està treballant i el primer són les persones. Bé, davant d’aquesta imatge o d’aquest eslògan, realment els pobres aturats en queden molt al marge.

La Sra. Alcaldessa Imma Ferret: Si hem de posar d’exemple Le Pen amb que primer són les persones, potser que ens ho fem mirar tots plegats. En aquest cas, crec que bé, dir que al municipi no treballem prou a nivell individualitat, a nivell competencial, a nivell d’itinerari molt personalitzat, a nivell de competències, crec que és no conèixer el servei local al qual us convido, quan vulgueu, a una d’aquestes visites que tenim pendents a fer-lo al servei local d’ocupació amb les seves tècniques que us ho explicaran amb pels i senyals tot el que estem fent i tot el que estem treballant. Si més no, si que donem cobertura a moltes accions que fem a la gent del nostre municipi, però també venen gent de la comarca que pel que sigui es troben molt còmodes, a gust, i volen treballar i volen també ser ajudats per nosaltres.

El Sr. Josep Arasa del grup ERC: Seria, i agafem la paraula, al menys des d’Esquerra, seria molt favorable que després de dos anys d’estar en aquest consistori, ens presentés els treballadors o que se’ns obrissin les portes d’aquesta casa com dintre d’un moment en parlarem. Que fins ara han estat tancades i marginalitzats en tant que personatges electes com som. Seguim amb preguntes, perquè hi ha més temes penjats, més temes foscos. Segons, i aprofitant aquesta obertura que ara se’ns planteja i aquesta presentació que ara tindrà lloc després de dos anys, segons les dades que ens van donar, gairebé el 50% del personal d’aquesta casa, 42 per ser exacte, tenen la clau de la casa de la vila. Tenen la clau el 61.5% dels regidors. Voldríem saber quin criteri s’ha seguit per distribuir les claus.

La Sra. Alcaldessa Imma Ferret: És evident que el criteri que s’ha seguit a l’hora de donar les claus de la Casa de la Vila és el criteri necessitat de treballar i els que venim a treballar cada dia que a vegades no és només de 9 a 14 que és l’hora d’obertura de l’Ajuntament, perquè bueno, els regidors de l’equip de govern saben que molts dies a la tarda, gairebé tots, i altres vegades moltes més hores, ens passem moltes hores aquí i els treballadors venen moltes vegades a fer hores, pleguen més tard, a vegades han d’obrir la Casa de la Vila a les 8h del matí quan venen a treballar i a vegades és una o un altre, i és evident que per raons pràctiques, puguin tenir la clau aquestes persones que hi treballen o tenen una relació estreta i directe amb el seu lloc de treball.

El Sr. Josep Arasa del grup ERC: Es a dir, se’ns tracta a nosaltres de vagos? A la resta de regidors?

La Sra. Alcaldessa Imma Ferret: Això ho diu vostè, jo no li he dit pas.

El Sr. Josep Arasa del grup ERC: Doncs que se’ns ofereixi la possibilitat de tenir el dret de treballar. Se’ns ofereixi la possibilitat de tenir una clau que ens permeti accedir lliurement a la sala de reunions assignada.

La Sra. Alcaldessa Imma Ferret: Tenen una sala de reunions assignada amb la qual les hores que tenen d’assignació és hora d’obertura de l’Ajuntament.

El Sr. Josep Arasa del grup ERC: Nosaltres també voldríem treballar fora d’aquestes hores com fa la resta de l’equip municipal perquè també som Ajuntament.

La Sra. Alcaldessa Imma Ferret: Si l’equip de govern treballa fora d’hores d’obertura de l’Ajuntament és moltes vegades per compatibilitzar les hores de treball de molts dels regidors, i que necessitem treballar a hores diferents.

El Sr. Josep Arasa del grup ERC: Es a dir, nosaltres no tenim necessitat de fer-ho?

La Sra. Alcaldessa Imma Ferret: No la veiem. En principi sempre veniu a les hores d’obertura.

El Sr. Josep Arasa del grup ERC: És que no podem venir fora de les hores. El Jordi mateix, està treballant i voldríem tenir la possibilitat de poder-hi entrar, igual com el 50% del personal que treballa per aquest ajuntament.

La Sra. Alcaldessa Imma Ferret: Entenem que mai s’ha demanat fora d’hores poder venir un dia puntual a l’Ajuntament.

El Sr. Josep Arasa del grup ERC: El 6 de desembre, per exemple.

La Sra. Alcaldessa Imma Ferret: Això era una qüestió política i ja es va debatre en el seu moment.

El Sr. Josep Arasa del grup ERC: Continuem amb un debat polític. Voldríem les claus de l’ajuntament. Què se’ns diu?

La Sra. Alcaldessa Imma Ferret: Entenc que no correspondria. No esteu sempre ni teniu dedicació, veniu per assistència i se us han assignat unes hores que a vegades no veniu. Té la paraula el regidor de la CUP.

El Sr. Jordi Salguero del grup PA-CUP: Sí que és cert que els hores ens les han assignat com bé dius, no les hem assignat nosaltres. Llavors clar, si se’ns han assignat unes hores que no podem complir, és obvi que no vindrem, perquè no podrem complir-les. Si les assignéssim nosaltres mateixos probablement si que podríem anar-hi

La Sra. Alcaldessa Imma Ferret: Crec que les hores les vau triar vosaltres. És evident que si heu de rebre a gent, perquè són hores de visites, de reunions, és evident que siguin hores d’obertura de la Casa de la Vila.

El Sr. Josep Arasa del grup ERC: El mateix nosaltres diem de l’equip de govern, que també es pot agafar i reunir els que tenen dedicació exclusiva ho poden fer,. Ho han de fer a qualsevol hora i els altres no necessitarien la clau, per aquest mateix argument

La Sra. Alcaldessa Imma Ferret: Entenc que no correspon aquest debat.

El Sr. Josep Arasa del grup ERC: Es a dir se’ns nega el dret de tenir la clau de l’ajuntament igual com tenen el 61% dels regidors.

La Sra. Alcaldessa Imma Ferret: Si us compareu com els treballadors

El Sr. Josep Arasa del grup ERC: El 61% dels regidors. És que tots els treballadors són regidors?

La Sra. Alcaldessa Imma Ferret: No, no són tots regidors.

El Sr. Josep Arasa del grup ERC: D’acord. Seguim amb alcaldia. La llei 19/2014 de transparència, accés a la informació pública i bon govern estableix que els ens locals han d’elaborar un codi de conducta que concreti els principis d’actuació establerts per aquesta llei. Aquest ajuntament ja disposem del codi de conducta?

La Sra. Alcaldessa Imma Ferret: El codi de conducta, si n’heu tingut coneixement a través de les noticies, es va consensuar a nivell de la Federació de Municipis i també ara de l’ACM de tot i un codi que s’ha elaborat a través de juristes i molta gent entesa en el tema. Ara estem començant a treballar en com s’ha d’adaptar a cada organisme aquest codi proposat inicialment des de la Federació de Municipis que en tot cas la regidora, la Filo Martínez, que va estar a les sessions de presentació d’aquest codi, ens pot explicar com es procediria a aqueta adaptació.

La Sra. M. Filomena Martínez del grup PSC: Es va presentar diferents codis, sobre tot al País Basc, sobre tot de la Diputació, i es van collir, la proposta era treballar-ho tant des de la Federació de Municipis com de l’ACM i ens han dit justament aquesta setmana que ja tenen el document i bueno, que segurament el demanarem per afegir-nos el més aviat possible.

El Sr. Josep Arasa del grup ERC: Es a dir, ens farem nostre el codi de conducta que proposa la Generalitat, el Consorci de l’Administració Oberta de Catalunya, la Federació s’hi va afegir i les quatre diputacions. Això es va aprovar, recordo, al mes de març.

La Sra. Alcaldessa Imma Ferret: Finals de març.

El Sr. Josep Arasa del grup ERC: No és que arribarà sinó que ja s’ha fet. De moment, al seu article parla de no acceptar regals. De quina manera s’estan tractant aquest tema en aquesta casa? S’accepten els regals? Sobre tot en el sector de la junta de govern?

La Sra. Alcaldessa Imma Ferret: Regals?

El Sr. J. Oriol Torrents del grup PSC: Regals? Estàs segur del que estàs preguntant?

El Sr. Josep Arasa del grup ERC: Si, si. Estic segur i molt clarament del que estic preguntant.

La Sra. Alcaldessa Imma Ferret: Regals, no sé... avui mateix us he deixat sobre la taula el que des de l’Associació del Comerç del Foix es va repartir, amb col·laboració de l’ajuntament, es va repartir entre els usuaris que es van acostar a comprar als seus comerços i també al mercat no sedentari. Regals, no sé... no en rebem, de regals.

El Sr. Josep Arasa del grup ERC: També ens parla a aquest article cinquè de no acceptar invitacions per àpats ni esdeveniments

La Sra. Alcaldessa Imma Ferret: De vegades ens conviden a anar a festes, com és la Festa Major o el dinar dels Socis, de vegades hi va algun regidor, a vegades no, això ja depèn

El Sr. Josep Arasa del grup ERC: Es a dir, que ens posarem i ens agafarem al nou codi de conducta de que ens marquen ja les diputacions i els demés estaments de la resta de Catalunya.

La Sra. Alcaldessa Imma Ferret: En principi aquest codi que com bé dieu es va aprovar a finals de març, quan el rebem, el revisarem i entenc jo que es podrà adaptar a les necessitats de cada entitat en tant que s’ha recollit d’una manera molt consensuada i penso que es podrà adherir si més no pràcticament tal com està establert. Jo no l’he llegit, no sé quin és el seu contingut, però en qualsevol cas està previst que es pugui aprovar per plenari

El Sr. Josep Arasa del grup ERC: Aprofitant aquests nous aires de transparència i democràcia municipal de la qual se’n fa bandera, ens agradaria que ens parlés de la nova sentència del Tribunal de Justícia de Catalunya que desestima el recurs d’apel·lació per la confecció i redacció del projecte de reforma de les cobertes del Castell de Penyafort.

Sra. Secretària. Jo no en tinc coneixement, d’aquesta resolució.

Sra. Secretària- si ha arribat deu ser molt recent perquè no m’ha arribat. Celebro que m’ho comuniqueu perquè no la tenim des d’aquí.

La Sra. Alcaldessa Imma Ferret: Jo no en tinc coneixement

Sra. Secretària. Jo ahir no ho vaig rebre, no la tinc

El Sr. Josep Arasa del grup ERC: Abans de plegar recorda-m’ho que te la passaré.

Sra. Secretària- això ens ho envia el procurador i tenint en compte que nosaltres tampoc la vam apel·lar, no..

La Sra. Alcaldessa Imma Ferret: Encara no ens ha arribat

El Sr. Josep Arasa del grup ERC: Va sortir el 22/03/2017 la resolució. Doncs seguim amb la transparència. Ningú ens va explicar la noticia que va sortir a la premsa a la qual es deia que la tresorera de la Mancomunitat va ser condemnada a 9 mesos de presó per haver-se apropiat de diners. Voldria recordar doncs, que la representant del consistori la Mancomunitat és l’Alcaldessa. Què és el que va succeir?

La Sra. Alcaldessa Imma Ferret: Això va succeir en el passat mandat i va sortir publicat a les noticies com bé dieu que ara ha sortit aquesta sentència culpant-la d’aquesta apropiació indeguda. En el moment que es va detectar, se la va apartar del seu càrrec i va començar tot el procés judicial que s’ha resolt tal com ha dit vostè mateix. La setmana passada crec que va ser, la presidenta de la Mancomunitat va enviar una comunicació dient precisament això, que havia sortit aquesta resolució i que donava compliment a la sentència, cosa de la qual doncs ja havien procedit a apartar-la del seu càrrec en el moment que es va tenir coneixement d’aquest fet.

El Sr. Josep Arasa del grup ERC: Quin és el control que hi ha des del consell de la situació econòmica i administrativa de la Mancomunitat?

La Sra. Alcaldessa Imma Ferret: El control del Consell?

El Sr. Josep Arasa del grup ERC: Sobre els pressupostos, l’actuació econòmica... perquè no torni a succeir un cas semblant

La Sra. Alcaldessa Imma Ferret: En principi en el procés de reorganització de la Mancomunitat s’ha procedit a la implantació de tota l’organització de la gestió i en aquest sentit es va posar un interventor nou, la secretària també va canviar, la gerència també, el gerent anterior es va jubilar... van començar tots els processos. En principi la junta executiva de la Mancomunitat, de la qual no en formem part, bé, va establint els controls pertinents en tant que s’adeqüi a la legislació vigent.

El Sr. Josep Arasa del grup ERC: Fins ara això no existia, doncs?

La Sra. Alcaldessa Imma Ferret: Sí que existia però sembla ser que hi havia certes desavinences que no compartien l’actual junta executiva.

El Sr. Josep Arasa del grup ERC: Podem saber de què es tracta? Perquè clar, es va en representació de tot el consistori i d’això no se’ns ha explicat res.

La Sra. Alcaldessa Imma Ferret: Si voleu, algun dia ens reunim amb la presidenta que estarà encantada de venir a explicar-nos tot el funcionament de la Mancomunitat i ella us explicarà amb pèls i senyals en què ha consistit tota aquesta reforma exhaustiva que s’ha dut a terme.

El Sr. Josep Arasa del grup ERC: No parlo de les reformes actuals sinó del frau que hi va haver fa un any, quan aquestes reformes no estaven fetes.

La Sra. Alcaldessa Imma Ferret: Va ser a la legislatura passada, si mal no recordo, crec que va ser cap al 2013, t’ho diria de memòria, no recordo quan va ser que es va detectar aquest fet. Això jo no ho he anat seguint més enllà del que ens diuen quan anem als plenaris i del que ens informen. En aquest sentit ens van dir que l’havien apartat del seu lloc de treball, perquè havien detectat aquest fet que no era correcte i que ho havien posat en coneixement de la justícia i hi ha hagut aquesta resolució.

El Sr. Josep Arasa del grup ERC: Molt bé, gràcies

La Sra. Alcaldessa Imma Ferret: Alguna altra pregunta per part d’Esquerra? Doncs té la paraula la CUP.

La Sra. Amanda Gallego del grup PA-CUP: Ens agradaria saber, quan es publiquen imatges tant a la xarxa com en paper, sobre tot dels menors, si nosaltres a l’escola, a l’esplai, hem de fer autoritzacions com és que en aquests casos es publiquen sense cap autorització directe dels pares i mares.

La Sra. Alcaldessa Imma Ferret: Totes les fotografies que es publiquen a través dels mitjans del municipi tenen autorització per parat de les famílies.

El Sr. Josep Arasa del grup ERC: No quan estan a la biblioteca... imatges per exemple d’una plantada d’arbres, que es veu tota una gent i els nens. Amb una activitat de festa major, on es veuen els nens. Això s’ha demanat autorització als pares? En algunes no, perquè ho comentem en el sentit que no és una cosa només nostre, hi ha hagut gent que s’ha qüestionat més d’una vegada que s’ha trobat al seu fill a una foto amb varius, i clar, que ningú li ha demanat autorització perquè surti.

La Sra. Alcaldessa Imma Ferret: Això a nivell de comunicació us ho poden explicar. A mi em consta que quan publiquem alguna activitat a la qual hi ha menors, o bé es fa la foto de tal manera que no es pot identificar aquell menor o si és el cas que és un menor que es vegi clarament que es pugui reconèixer, o si és un major d’edat, se’ls pregunta si realment es vol que surtin allà. La regidora pot aportat alguna cosa més.

La Sra. Esther Marmaneu del grup PSC: Des d’infància, cultura i joventut sempre posem a totes les activitats que hi ha menors surt un cartell informatiu on es diu que aquesta activitat es faran fotografies i que després es faran servir per les xarxes socials, etc., que si algú té algun inconvenient, només ens ho ha de fer saber. Està a més a més a l’entrada de tots els actes que fem, és molt visible, és un cartell molt visible que fem.

La Sra. Amanda Gallego del grup PA-CUP: Si, si aquest cartell l’he vist. És que no estic dient concretament aquestes, estem parlant de les més genèriques. No estem parlant de coses que ja saps que pot passar i per tant tu com a mare deixes o no deixes que el nen surti

La Sra. Esther Marmaneu del grup PSC: Per llei ens hem de curar en salut.

La Sra. Amanda Gallego del grup PA-CUP: Per això ho deia, perquè justament hi ha la llei aquesta de protecció de dades sobre la imatge i ens va xocar que varia gent t’ha preguntat si es pot fer lliurement. I diu a mi ningú m’ha preguntat i jo al meu fill l’he vist a una foto i ja et dic, he dit la plantada d’arbres però potser no era en aquesta però llavors clar, hi havia varies més genèriques, no són tant específiques que és evident que si no llegeixes el cartell és el teu problema perquè el cartell hi era. Però ens referim a les més obertes com festa major, el carnaval o altres, que pot sortir molta gent, que hi ha vegades que no s’identifiquen nens però que hi ha vegades que si que es veu clarament el nen o la nena

La Sra. Esther Marmaneu del grup PSC: Entenc que si estàs a la via pública si és una fotografia general, si surt un nen, per desgràcia és que has enganxat un nen, però és que no és una activitat amb menors concretes.

La Sra. Amanda Gallego del grup PA-CUP: Hi ha alguna llei amb el fet que s’hagi de pixelar o ficar borrós el menor? Lo que dèiem de genèriques, que fas una foto i es veuen tres o quatre nens que s’identifiquen fàcilment qui poden ser. Per calmar-los, perquè no ho estem dient en cap sentit, ho diem perquè qualsevol que faci una foto d’aquestes pots tenir problemes, però hi ha alguna llei que digui que estiguin borrosos?

La Sra. Alcaldessa Imma Ferret: En tot cas la tècnica de comunicació...

Tècnica de comunicació: A veure, oficialment qualsevol menor no pot sortir en fotografies a la via pública ni que sigui un acte genèric. El que intentem sempre nosaltres és fer-les el màxim de lluny possible i quan un menor és fàcilment identificable, intentem a la mesura del possible demanar permís a les famílies. Si que és cert que ni nosaltres ni molta altra gent, que això és molt complicat perquè quan són fotografies a la via pública és molt complicat, no ens hem trobat mai amb el cas però si que si alguna vegada alguna persona demanés que aquell nen no vol.. que aquella família ha reconegut al seu fill a la fotografia i no sortís, tindríem dues opcions, o retirar la fotografia o pixelar-la. De moment no ens hem trobat amb cap cas, si algú ens ho demanés, no crec que hi hagués cap inconvenient. En el cas de quan jo faig les fotografies, per exemple, no sé si us heu trobat mai, quan jo faig les fotografies i les faig relativament a prop, si que demano sempre permís verbal a les famílies que estan allà, fins i tot alguna vegada no he trobat la família i alguna fotografia que podria ser interessant, l’he deixat de fer o l’hem deixat de fer en general els fotògrafs de l’ajuntament, per por a que aquell nen o nena pogués sortir en primer pla.

La Sra. Amanda Gallego del grup PA-CUP: Nosaltres era això, només la qüestió en el sentit aquest, que si algú veu això, podria donar peu a que alguna família denunciés el cas, llavors per no arribar aquí, preguntàvem quin eren els protocols, era un aclariment, bàsicament. Després ens agradaria si el banc de roba encara està en actiu, si encara es pot portar roba o tant sols es pot diguem utilitzar com a magatzem i per tant és per agafar roba i no per portar.

La Sra. Alcaldessa Imma Ferret: El banc de roba, com li dieu, encara està en actiu. Es gestiona a través de serveis socials i es fan entrega de lots de roba a les persones o famílies que des de serveis socials es valora. Com es nodreix el banc de roba. Doncs sabeu que hi ha dos moments a l’any que des del banc del temps també es gestiona aquest intercanvi de roba. Moltes vegades no és només l’intercanvi que jo deixo una peça, m’enduc una peça, sinó que diguem hi ha un romanent positiu de roba. En aquest sentit, tota aquella roba que el banc del temps recull i no s’ha pogut intercanviar en aquell mercat d’intercanvi, generalment el que es fa, així és el banc del temps,. És cedir-lo al banc de roba i així es nodreix. Hi ha moments puntuals, també, això va ser ara no fa gaire, que hi havia un requeriment de roba, faltava roba de les talles petitets, si no recordo malament. Llavors es va passar entre les escoles, més o menys aquell nivell d’edat, si hi havia possibilitat de recollir roba. Les escoles fan aquestes campanyes puntuals de recollida de roba i tot això va nodrint aquest banc de roba que es gestiona a través de serveis socials amb l’ajuda dels agents cívics, i es va inventariant, es va col·locant i gestionant per poder fer entregues de lots de les diferents temporades a les famílies que ho necessiten.

La Sra. M. Filomena Martínez del grup PSC: M’agradaria dir també que tampoc volem que sigui un magatzem de recollir una quantitat que de vegades no podem gestionar de la quantitat que costa més gestionar. Mantenim un número de roba d’estiu i hivern, anem demanant i que vagi sortint per no crear una necessitat que no tenim. El que tenim ara mateix anem donant-lo. Quan falta alguna talla fem una crida, sobre tot amb la canalla que és la que més es gasta. I la fem a les escoles, a l’hivern i cara la primavera per l’estiu.

La Sra. Amanda Gallego del grup PA-CUP: Ens agradaria saber com s’ha informat a les entitats per tenir parada a la fira de Sant Jordi, també a la de Nadal... de quina manera s’ha donat.. .quin criteri s’ha seguit perquè tinguessin paradeta i poguessin estar a les fires?

La Sra. Esther Marmaneu del grup PSC: A la fira de Nadal no van haver-hi... van haver-hi les entitats que en qüestió d’infància com l’esplai i tal se li va donar l’oportunitat de posar-se per fer un taller, i a la fira de Sant Jordi, que ha sigut la primera que s’ha fet aquest any, es va passar un correu electrònic a totes les entitats culturals convidant-les per posar parada i fer l’activitat que ells volguessin a la plaça. Ens van respondre tres, comissió de festes en quant a la barra, els balls folklòrics per posar parada i aprofitar lo que es feia a la festa major per la diada per apuntar els nens, doncs avançar-ho i fer-ho al mes d’abril i els avis. Les altres entitats no van voler formar part. Parlo de les culturals, eh?

La Sra. Amanda Gallego del grup PA-CUP: Perquè només les culturals?

La Sra. Esther Marmaneu del grup PSC: es va decidir perquè era un cap de setmana cultural i en aquell moment es va prendre aquesta decisió. És com quan es fan les fires d’extraescolars que es convida les AMPES i les entitats d’infància i joventut i no les culturals o de serveis socials per enfocar-ho una mica més. Si que aquest any vam decidir fer les culturals, vista potser la poca afluència de les entitats, de cara a l’any vinent es pot obrir a totes les entitats del municipi. Es va apostar per les culturals perquè era un cap de setmana cultural.

La Sra. Amanda Gallego del grup PA-CUP: No, només volíem saber això perquè no teníem constància de com s’havia fet, hi havia unes entitats que si que es posaven i d’altres que no tenien ni idea que es podien posar, no tenien idea de si es podien posar o no i per aclarir-ho més que res.

La Sra. Esther Marmaneu del grup PSC: Va ser més que res per delimitar perquè no sabíem quina afluència tindria. Si són moltes entitats, són moltes les entitats cultuals del municipi. Si el 80% ens diuen que si a la plaça ja gairebé no hi caben i era per acotar una mica. Vist la resposta, possiblement de cara a l’any vinent es pot obrir a entitats esportives i altres entitats del municipi que no només les culturals.

La Sra. Amanda Gallego del grup PA-CUP: Seguim amb tu, Esther. Com es fa la contractació dels monitors del casal d’estiu? Tu o la Filo, no ho tinc molt clar.

La Sra. Esther Marmaneu del grup PSC: Casal d’estiu o escola d’estiu?

La Sra. Amanda Gallego del grup PA-CUP: Escola d’estiu

La Sra. Esther Marmaneu del grup PSC: L’escola d’estiu ho fa una entitat externa a l‘Ajuntament, la contractació és una... ho gestiona una entitat que és l’esplai. La contractació no va directe des de l’ajuntament, és més, ells reben una subvenció i a l’hora de la subvenció lo que fan, per justificar aquesta subvenció, és tota la contractació de monitoratge i part de les colònies

La Sra. Amanda Gallego del grup PA-CUP: Llavors entenem que la subvenció se li dona a l’esplai i l’esplai gestiona el volum de monitors, activitats i colònies. És que com va sortir lo de les meses de la piscina, vam preguntar dir ostres, estem a l’estiu i no hem vist res que parli dels monitors.

La Sra. Alcaldessa Imma Ferret: L’escola d’estiu de fa molts anys ja no ho gestionem des de l’ajuntament, sinó que bueno, ho fa una entitat de lleure, en aquest cas l’esplai. I com hi ha l’esplai que gestiona aquesta activitat de lleure, se li passa aquesta subvenció per poder gestionar tota aquesta activitat de casal d’estiu durant el mes de juliol. Perquè se’ls dona subvenció? Perquè serveix una mica per revertir el cost que suposa pels nens a l’hora de la matricula.

La Sra. Amanda Gallego del grup PA-CUP: Una cosa, amb el canvi de llei de les subvencions amb entitats o del cens d’entitats, ells poden fer.. si ells diguem són durant el curs una entitat no afany de lucre i a l’estiu representa que tenen un volum de diners que ells han de fer unes contractacions, ells ho poden fer directament? No tenen cap problema fiscal?

La Sra. Alcaldessa Imma Ferret: Han de fer tots els tràmits fiscals i amb hisenda que correspongui

La Sra. Amanda Gallego del grup PA-CUP: I no tenen cap problema?

La Sra. Alcaldessa Imma Ferret: Ells com entitat poden contractar i gestionar, mentre estiguin al corrent amb els tractes amb hisenda, perquè això si que se’ls demana, tot el projecte que han de dur a terme, totes les contractacions que es fan i que compleixin els ràtios establerts per la Generalitat en termes de lleure infantil i totes les activitats que es fan amb totes les assegurances corresponents això si que ens ho aporten, per tenir coneixement de com ha anat tot i com s’ha gestionat.

La Sra. Esther Marmaneu del grup PSC: La tècnica d’infància els dona suport en aquest sentit, hi ha una coordinació. Però tot el tema de contractació és extern. Si que des de l’ajuntament hi ha la part de coordinació per donar-lis suport. Però si després ells a l’hora de fer la justificació tant amb nosaltres com amb hisenda, presenten els papers i estan al dia, no hi ha problema

La Sra. Amanda Gallego del grup PA-CUP: Jo ho deia pels canvis aquests de llei que va haver-hi ara fa un any i mig de les entitats amb els temes que passaves d’una banda a l’altra, anteriorment si que sé que podies fer contractacions, que no fos cas que es poguessin trobar amb algun problema. Sabent que són ells que ho dan, cap problema. A després, la ultima, mirant l’últim “nosaltres”, l’apartat on hi ha l’opinió ciutadana, vam veure la resposta de l’alcaldessa a la pregunta que feia a l’anterior nosaltres el veí del municipi. Nosaltres ens va mal als ulls que la resposta estigués justament en l’espai d’opinió ciutadana. Entendríem perfectament que aquesta resposta lògicament potser necessitava una resposta la pregunta i per tant hi ha de ser, llavors entendríem que potser ha d’estar a sota, però l’espai on diu opinió ciutadana, ens hagués agradat que hi hagués hagut una opinió d’algun veí o veïna del municipi. Jo no sé si és que no n’hi havia i estava desert i per això es va aprofitar l’espai però en el fons era que, encara que hagués quedat desert, que hagués quedat desert i a sota hagués posat resposta. I crear aquest espai de resposta a sota perquè no serà la primera vegada que s’haurà de respondre, potser no només l’alcaldessa sinó algun altre regidor o regidora en algun moment ha de fer una resposta a una pregunta anterior. Llavors potser a sota crear l’espai de resposta que tampoc hi ha de ser sempre, sinó quan hi hagi aquesta resposta a fer-se. Però clar, que quedés dintre del lloc d’opinió ciutadana i firmat com a Imma Ferret Alcaldessa, quedava com a institució dintre d’un espai que no concordava gaire.

La Sra. Alcaldessa Imma Ferret: Dir-vos que en aquest espai d’opinió tal com es va dissenyar pel consell de comunicació, era un espai on la ciutadania havia d’expressar les seves aportacions sobre qualsevol qüestió. Dir que bueno, a l’anterior “Nosaltres” hi va haver un article d’opinió que instava a contestar a través d’aquell mateix espai o d’on correspongués, el fet d’aquella pregunta que es feia. Veient que no hi havia cap aportació, cap article d’opinió per aquell número quan s’havia donat a conèixer, doncs ens va semblar adient poder procedir a la resposta en el mateix espai on s’havia fet. És evident que si hi ha prou articles d’opinió per omplir la pàgina d’opinió, la resposta haurà d’anar a algun altre espai, i llavors es titularà resposta a l’article d’opinió tal. Ens va semblar adient contestar-ho en el mateix espai on s’havia formulat la pregunta. Però en qualsevol cas, si s’omple com hauria de ser els articles d’opinió per part de la ciutadania, la resposta, si així es demana, es pot fer a una altra pàgina, no hi hauria d’haver problema.

Molt bé, per part del grup dels socialistes, si teniu alguna pregunta a fer? No? Doncs bé, si hi ha alguna qüestió a dir, en Joan ens té una proposta a fer.

Joan públic: Voldria recuperar el tema dels gossos, i us diré perquè. Anys endarrere es va aprovar un projecte, una proposta sobre unes orenetes...

La Sra. Alcaldessa Imma Ferret: Sí, un conveni de col·laboració amb una propietat

Joan públic: Tenim també els espais pels gats, doncs també són animals que viuen entre nosaltres. El fet d’enquitranar tots els carrers des dels anys 80 cap a aquí, ha comportat que si que es vegi més la brutícia provocada per aquests gossos. Abans quedava dissimulat per la grava.

La Sra. Alcaldessa Imma Ferret: Amagar la brutícia sota l’estora no vol dir que no hi sigui, eh?

Joan públic- És així. I convivíem. S’han instal·lat aparells càrdio-respiratoris, no tinc constància que s’hagi fer servir cap. Abans, Raimon, tu ho pots verificar, abans cremaven papereres i es reposaven, s’han deixat de cremar. Hi ha contenidors que es cremen de cartró però no es cremen cada dia. Voldria saber això si els rotllos de paper dels vàters dels edificis públics desapareixen, que podria ser que si, m’enteneu per on vaig? El material fungible és molt fàcil que desaparegui. I amb això vull dir que les bosses amb un dispensador de recollida d’excrements d’animals òbviament poden desaparèixer. On vull anar a parar? Hi ha una enfermetat que ara no sé quina és, que certes persones la tenen on ho recullen tot i ho emmagatzemen a casa. Aquesta persona es mor i està tot allà. Jo potser me’n portaré tres o quatre bosses per recollir les caques dels gossos, però potser no ompliré casa meva de bosses d’excrements de gossos. Igual que jo no ho farà l’altre, ni l’altre. Per tant, jo crec que no és descabellat pensar que això pot arribar a funcionar tot i sabent que potser les tres, quatre o sis setmanes primeres et pots trobar que no trobes bosses i les has de reposar. Jo penso que és un problema de creure-hi o no. Simplement. Llavors, en base a això vull fer una pregunta. Els carrers estrets del poble, on els veïns estacionem sobre la vorera, hi ha molts que perden oli, perquè no es considera una deixalla? Perquè haig de xafar jo aquell oli i prendre la casa meva. És una comparació que entenc que ve a ser igual . no anirem a sancionar un cotxe que perd oli, oi?

La Sra. Alcaldessa Imma Ferret: Sí, es sanciona.

Joan públic: Jo no ho sabia. Llavors, per acabar de rematar el tema dels gossos, a l’entrada de l’ajuntament hi ha un cartell on diu prohibit gossos. Si tu per exemple pel qui sigui tens que vindre i vas amb el gos, no pots entrar el gos i se’t passa el plaç, és molta casualitat, si, però vaja. Igual que tens la prohibició donar la facilitat, posa els ganxos perquè jo pugui deixar el gos, perquè jo quan vinc a l’ajuntament tinc que deixar el gos a casa, no puc sortir amb el gos, i si se’m caga tindré la bossa per recollir la merda. I Imma, t’ho diré a tu, quan has respòs que si les famílies se’t queixen, corregeix-me si m’equivoco, que se’t poden queixar quan han vist la comunicació, tu ja l’has tret al carrer i per exemple som nosaltres està repartit a tot el municipi. Per tant, jo lo que penso és que seria convenient que quan es fes la foto aquesta, si és cert dels drets d’imatge i tal, que s’ensenyés la foto als afectats si n’hi ha algun d’afectat, perquè un cop està la tirada al carrer, no es pot arreglar. Gràcies.

Normalment amb el tema de les imatges, és lo que he dit abans, si hi ha alguna imatge que es veu clarament que pugui, bueno, que es vegi clarament que és aquella persona o aquell menor, es demana, s’intenta buscar. I en el cas moltes vegades que no es troba per demanar permís explícit de la publicació d’aquella imatge, no es posa. Altrament és que pugui passar que s’ha posat alguna imatge i que algú ha dit que, no ha passat de moment perquè intentem ser molt curosos, però bueno, que en general podria passar. Però procurem no publicar aquelles imatges que sabem que podem tenir algun problema o no podem tenir simplement un permís per la publicació d’aquelles imatges.

Prenem nota de la teva aportació pel que fa a les bosses i dispensadors. Recollim també el que l’Oriol ens deia d’aquests espais canins, podria ser un aspecte a treballar. Però pensa que les bosses, si algú se les emporta a casa, no se les emporta plenes, eh? Les plenes les deixa. Que el síndrome de Diógenes precisament és acumular deixalles a casa teva o moltes coses que poden ser de poca utilitat o si més no de salubritat dubtosa.

Sense més l’alcaldessa dona per finalitzada la sessió sent les 22:12h.

I sense més assumptes a tractar, la senyora Presidenta, aixeca la sessió essent les vint-i-dues hores i dotze minuts, ordenant s’estengui acta del tractat del que jo la Secretària, certifico.